title: Ramón Berenguer IV

text: Ramónin hallituskaudella hengelliset ritarikunnat esittivät vuosina 1140 ja 1141 vaateita Aragonian alueista entisen kuninkaan Alfonso I:n testamenttiin nojaten. Vuonna 1143 Ramón Berenguer ilmaisi huolensa "läntisen kirkon puolustamisesta Espanjassa ja muslimien karkottamisesta, ja useita lahjoituksia Temppeliherrojen ritarikunnalle tehneen isänsä Ramón Berenguer III:n muistoa kunnioittaen luovutti monia linnoituksia ritarikunnille, jotka näin saivat kompensaatioita menetyksilleen Aragoniasta ja Kataloniasta. Vuonna 1158 paavi Hadrianus IV vahvisti Ramónin oikeudet kaikkiin niihin maihin, jotka oli Alfonso I:n testamentissa aikoinaan annettu ritarikunnille ja niin testamentin aiheuttama kriisi sai tyydyttävän ratkaisun.


title: Ramón Berenguer IV

text: Aragonian ja Katalonialaisten kreivikuntien sekä Barcelonan yhdistyminen kuningaskunnaksi oli keskiaikaisen Espanjan huomattavimpia tapahtumia. Keskinäisen kilpailun sijaan maat yhdistivät voimansa uudessa liittovaltiossa tavalla, joka toi kaikille etua. Jokainen entinen itsenäinen valtio säilytti tapansa, kielensä ja hallintonsa sekä pääkaupunkinsa, vaikkakin Ramón pyrki yhtenäistämään lainsäädäntöä. Ramón etsi myös sopua Kastilian Alfonso VII:n kanssa ja tunnusti tämän yliherruuden Zaragozan suunnalla. Kuninkaat sopivat myös Navarran jaosta ja vaikka Navarran Garcia säilyttikin maansa itsenäisyyden vuoden 1140 rauhan jälkeen, oli ajatus maan valtaamisesta kylvetty naapurimaiden kuninkaiden mieliin.


title: Ramón Berenguer IV

text: Tortosan valloituksen vuonna 1146 alla Ramón solmi liiton Genovan kanssa ja jatkoi näin isänsä työtä Barcelonan merimahdin kasvattamiseksi. Alfonso VII piiritti Almeriaa ja sai apua vasalliltaan Ramón Berenguerilta ja genovalaisilta, jotka pitivät Almeriaa merirosvojen tukikohtana. Genovalaisten 63 kaleeria ja 163 muuta alusta tulivat Almeriaan heinäkuussa 1147, Ramón Berenguerin joukot käsittivät yhden laivan ja 53 ritaria ja Alfonson alaisuudessa taisteli 400 ritaria ja 1 000 sotilasta. Kaupungin puolustajat tarjosivat Alfonsolle 100 000 maravedia lunnaita piirityksen lopettamisesta, mutta genovalaiset kieltäytyivät hyväksymästä tätä ja lopulta Almeria antautui 17. lokakuuta 1147.


title: Ramón Berenguer IV

text: Kuningas Alfonso VII ja Ramón Berenguer tapasivat Almázanissa 5. huhtikuuta 1148 keskustellakseen muslimien vastaisten sotatoimien jatkamisesta. Alfonso aloitti Jaenin piirityksen ja Ramón genovalaisten tuella hyökkäsi Tortosaa vastaan. Paavi Eugenius III lupasi mahdollisille kaatuneille autuutta ja syntien anteeksiantoa ja Ramón Berenguer puolestaan lupasi liittolaisilleen genovalaisille kolmanneksen valloitettavasta kaupungista. Itse hän joutui ottamaan lainaa rahoittaakseen sotaretken.


title: Ramón Berenguer IV

text: Katalaanien ja genovalaisten lisäksi paikalle saapui Lissabonin piirityksestä vapautuneita ritareita sekä ranskalaisia ristiretkiläisiä. Tortosa antautui viiden kuukauden piirityksen jälkeen 31. joulukuuta 1148 ja seuraavana vuonna alussa Ramón Berenguer valtasi Fragan, Maquinenzan ja Lleidan. 24. lokakuuta 1149 mennessä hän oli näin saanut haltuunsa koko Katalonian Tortosaan saakka.


title: Ramón Berenguer IV

text: Katalonian valloituksen jälkeen Ramón Berenguer iski silmänsä rannikkokaupunkeihin ja pakotti Valencian muslimihallitsijan Ibn Mardanishin maksamaan 100 000 kultadinaaria vuosittaista pakkoveroa.Summa oli valtaisa ja vuonna 1158 Ibn Mardinishin ei onnistunut saada tarvittavaa rahasummaa kokoon ennen kuin Ramónin piti näyttää mahtiaan ja näin jouduttaa rahan keräystä. Paavi Hadrianus IV ylistikin Ramónin aikeita "hallita barbaarisia ihmisiä ja villejä heimoja".


title: Ramón Berenguer IV

text: Petronellan ja Ramónin avioliitto solmittiin vuonna 1150, kun morsian oli saavuttanut soveliaan iän. Pariskunnan lapsia olivat:


title: Vysšaja Liga -kausi 2010–2011

text: Vysšaja Liga -kausi 2010–2011 oli Venäjän jääkiekon toiseksi korkeimman sarjatason Vysšaja Ligan 19. kausi. Käytännössä hallinnollisten järjestelyden jälkeen kyseessä oli sarjan ensimmäinen kausi. Runkosarja alkoi 4. syyskuuta 2010 ja mestaruusottelu pelattiin 20. huhtikuuta 2011. Liigan mestaruuden voitti Rubin Tjumen ensimmäistä kertaa seurahistoriansa aikana.


title: Vysšaja Liga -kausi 2010–2011

text: Hallinnollisten uudelleenjärjestelyiden seurauksena liigan joukkuemäärä putosi seitsemällä joukkueella. Yhteensä kuusi joukkuetta joutui pudottautumaan sarjatasoa alemmas.


title: Kaipio (yritys)

text: Kaipio Oy on 1891 perustettu suomalainen kassakaappeja valmistanut yritys, joka oli aikanaan myös merkittävä linja-autokorien valmistaja. Vuonna 1978 sen osti 1944 perustettu Kaso Oy, ja yhtiö on nykyään osa Kaso-konsernia.


title: Kaipio (yritys)

text: Yritys aloitti toimintansa Tampereella 1891 "G. R. Grundströmin Kassakaappitehdas Oy" nimellä, ja vuonna 1935 nimeksi muutettiin "Kaipio Oy". Nimensä mukaisesti se keskittyi kassakaappien valmistukseen. Yrityksen toimitilat sijaitsivat Tampereen Tammelan kaupunginosassa Vellamonkatu 19:ssä. Vuonna 1931 ostettiin konkurssiin joutunut "Tampereen Autokaritehdas Oy", ja yrityksen toiminta laajeni autokorien valmistukseen. Autokorivalmistus jatkui vuoteen 1955 saakka, ja kaikkiaan Kaipio valmisti noin 2 000 linja-auton koria ja sen lisäksi erikoiskoreja ja kuorma-auton hyttejä. Kaipio valmisti 1940- ja 1950-luvun vaihteessa myös raitiovaunuja Helsingin ja Turun liikennelaitoksille.


title: Kaipio (yritys)

text: Korinvalmistuksen päätyttyä Kaipio keskittyi kassakaappituotantoon. Vuonna 1989 Kaipio Oy sai uudet 6 600 neliömetrin toimitilat Tampereen Lakalaivasta.


title: Regio Esercito

text: Regio Esercito (Italian kuninkaallinen armeija) perustettiin Italian yhdistyttyä Italian kuningaskunnaksi 1861. Italian muututtua tasavallaksi 1946 armeijan nimeksi tuli Esercito Italiano ("Italian armeija").


title: Regio Esercito

text: Italian armeija perustettiin yhdistettäessä Italiaa, kun paavilliset alueet oli miehitetty. Manfredo Fanti allekirjoitti Sardinian armeijan () ja Molempain Sisiliain kuningaskunnan armeijan yhdistämisasiakirjan 4. toukokuuta 1861, jolloin Regio Esercito korvasi aiemmat erilliset armeijat. Uuden armeijan ensimmäisinä koetinkivinä olivat Pohjois-Italian haltuunotto ja 3. itsenäisyyssota. IV armeijakunta valtasi Rooman 20. syyskuuta 1870.


title: Regio Esercito

text: Noin 1 000 miehen joukko rantautui 8. helmikuuta 1885 Eritreaan aloittaen maan siirtomaavallan. Etiopian joukot pysäyttivät joukkojen etenemisen Adwan taistelussa.


title: Regio Esercito

text: Italian joukot nousivat syyskuussa 1911 maihin Libyassa taistellessaan Ottomaaneja vastaan. Sota päättyi Ouchyn rauhansopimukseen, jonka mukaan Libya siirtyi Italian hallintaan.


title: Regio Esercito

text: Italian armeija taistelu sodan aikana lähinnä Pohjois-Italiassa. Taistelussa sai surmansa yli 700 000 italialaista.


title: Regio Esercito

text: Maa keskittyi siirtomaidensa valvontaan, kunnes Espanjan sisällissodan alkaessa koottiin vapaaehtoisjoukko Corpo Truppe Volontarie lähetettäväksi Espanjaan.


title: Markkinointiautomaatio

text: Markkinointiautomaatio on nimitys järjestelmille, joiden tarkoituksena on tehostaa ja automatisoida jatkuvasti toistuvia markkinoinnin prosesseja, luokitella liidejä ja pitää yllä potentiaalisten asiakkaiden mielenkiintoa. Markkinoinnin automatisointi virtaviivaistaa markkinoinnin ja myynnin toimintaa automatisoimalla säännöllisesti toistuvia ja runsaasti henkilöstön työaikaa kuluttavia markkinoinnin toimintoja sekä mahdollistaa viestinnän tarkan ajoittamisen ja sisällön räätälöinnin henkilötasolla.


title: Markkinointiautomaatio

text: Markkinointiautomaatio yhdistää yhden järjestelmän alle sähköpostimarkkinoinnin, verkkosivujen analytiikan, kampanjasivujen ylläpidon, tekstiviestimuistutukset, prospektirekisterien hallinnan, verkkolomakkeiden ylläpidon sekä asiakkuudenhallinnan (CRM) järjestelmät.


title: Markkinointiautomaatio

text: Keskeisenä hyötynä on henkilöstön työajan vapautuminen toistuvista asiakasviestinnän ja kampanjanhallinnan rutiineista. Automatisointi skaalautuu yksinkertaisista tilaisuuksien kutsu-, rekisteröinti- ja palauteprosesseista aina älykkäisiin, monivaiheisia ostoprojekteja tukeviin asiakasviestinnän ohjelmiin.


title: Markkinointiautomaatio

text: Marketing Intelligence -toimintojen tarkoituksena on tunnistaa henkilöiden kiinnostusalueet sekä ostoprosessin vaiheet seuraamalla ja analysoimalla verkkovierailuja, sosiaalista mediaa ja sähköisiä kampanjoita henkilötasolla. Mitä linkkiä seurataan, mihin viesteihin reagoidaan, mitä tiedostoja ladataan, mitä artikkeleita luetaan ja mitä videoita katsotaan.


title: Markkinointiautomaatio

text: Analysoimalla käyttäytymistä voidaan tuoteviestintää räätälöidä vastaamaan paremmin potentiaalisen asiakkaan toiveita ja tarpeita. Samoilla menetelmillä voidaan rakentaa asiakassuhteen ylläpitämiseen ja syventämiseen tähtääviä prosesseja jotka voidaan ohjelmoida toistumaan säännöllisesti ja räätälöidä mm. asiakassuhteen vaiheen ja asiakkaan tietotason kehittymisen mukaisesti.


title: Markkinointiautomaatio

text: Itse markkinointiautomaatio tähtää liidien tuottamiseen yksilöllisesti kohdennettujen markkinointiohjelmien avulla. Ohjelmilla voidaan rakentaa tunnettuutta sekä vahvistaa kiinnostusta yritystä ja sen tuotteita kohtaan. Ohjelmat suunnitellaan poluiksi, jotka systemaattisesti toistettuina jalostavat kiinnostuneista prospekteja ja edelleen liidejä.


title: Markkinointiautomaatio

text: Menetelmiä hyödynnetään tyypillisesti investointihyödykkeiden kaupassa - eritoten b2b-markkinoinnissa. Markkinointiautomaation toteutusmalli määräytyy yrityksen myyntiprosessin perusteella tukemaan myyntiorganisaation onnistumista tuottamalla paremmin jalostettuja ja oikea-aikaisia liidejä. Yhdistettynä yrityksen CRM-järjestelmään, markkinointiautomaation toiminnot muodostavat tehokkaan myynnin- ja markkinoinnin tietojärjestelmän.


title: Markkinointiautomaatio

text: Markkinoinnin automaatiojärjestelmien avulla yritykselle voidaan rakentaa markkinointistrategiat auttaen samalla markkinointia ymmärtämään paremmin asiakkaita ja prospekteja.


title: Markkinointiautomaatio

text: Järjestelmät tukevat tätä tavoitetta kolmella tavalla:


title: Markkinointiautomaatio

text: Kattava markkinointiautomaatiojärjestelmä tarjoaa tukea ja keinoja kaikissa markkinoinnin prosesseissa ja vaiheissa:


title: Markkinointiautomaatio

text: Markkinoinnin automaatio lisää johdon keinoja seurata markkinoinnin tehokkuutta tarjoamalla seurantaan selkeät ja yksinkertaiset mittarit. Yrityksen tulosta automaatio parantaa kasvattamalla tuottavuutta.


title: Markkinointiautomaatio

text: Yrityksen markkinointi saa yhdessä paketissa työkalut, joiden avulla on mahdollista tehostaa ja mitata markkinoinnin toimintaa. Järjestelmien avulla markkinointi voi automatisoida markkinointitoimintoja ja keskittyä strategioiden toteuttamiseen. Myynnille markkinointiautomaatio tuottaa myyntivalmiita liidejä. Liidejä joiden kiinnostusalueet tunnetaan, jotka tuntevat yrityksen tarjooman ja ovat kiinnostuneita tuotteista ja jotka ovat viestineet aidosta ostohalukkuudesta.


title: Markkinointiautomaatio

text: Markkinoinnin automaatio vaatii toimiakseen paljon osaamista ja resursseja. Se ei ole kampanja tai projekti, vaan pitkäjänteinen polku uuden toimintamallin omaksumisessa. Panostukset uuden mallin käyttöönottoon ja operatiiviseen pyörittämiseen tulee huolellisesti miettiä ennen kuin investointiin ryhdytään.


title: Markkinointiautomaatio

text: Tehdyissä selvityksissä on markkinoinnin automaation havaittu tukevan liiketoiminnan menestystä kun sitä täysipainoisesti hyödynnetään. Useita käyttönottohankkeita on myös jäänyt puolitiehen, johtaen pidemmällä aikavälillä järjestelmästä luopumiseen.


title: Markkinointiautomaatio

text: Käytön laajentuessa voi kaupallisten järjestelmien kustannusten nousu tuoda yllätyksiä. Halpa aloituskynnys ei aina takaa järjestelmän kustannustehokkuutta koko elinkaaren aikana. Eri vaihtoehtojen kustannuksia tuleekin punnita tarkkaan lähtötilanteen sekä pidemmän elinkaaren näkökulmasta. Tarjontaa markkinoilla on nykyisin paljon, avoimen lähdekoodin ratkaisuista alkaen.


title: Markkinointiautomaatio

text: Advance B2B: Mitä on markkinoinnin automaatio?


title: Markkinointiautomaatio

text: ID BBN: Markkinoinnin automaation perusopas


Markkinointiautomaatio


title: Markkinointiautomaatio

text: Esimerkki monipuolisesta markkinoinnin automaatio-järjestelmästä: eMarketeer


title: Pitkänkosken paperitehdas

text: Pitkänkosken puuhiomo ja paperitehdas perustettiin Sippolan Ruotilan kylään vuonna 1916, ja siellä oli työssä noin 30 työntekijää. Aluksi valmistettiin vain massaa, jota kuljetettiin Metsäkylän rautatieasemalle edelleen toimitettavaksi. Vuonna 1918 päätettiin aloittaa myös paperinvalmistus, ja tätä varten tehdasta laajennettiin ja sinne hankittiin paperikone. Yhtiössä työskenteli enimmillään 80 henkeä.


title: Pitkänkosken paperitehdas

text: Yhtiö joutui kuitenkin pian talousvaikeuksiin, ja konkurssin jälkeen paperitehtaan toiminta loppui kokonaan. Se oli ehtinyt toimia kaksi vuotta. Puuhiomo jatkoi toimintaa uuden omistajan voimin vuonna 1926, mutta se tuhoutui tulipalossa 1932. Nykyisin paperitehtaasta ja puuhiomosta on jäljellä enää raunioita.


title: Niemiskosken paperitehdas

text: Niemiskosken paperitehdas ja puuhiomo sijaitsi Sortavalan maalaiskunnassa Kiteenjoen Niemiskosken varrella. Paikalle perustettiin puuhiomo vuonna 1897 ja paperitehdas vuonna 1906. Molemmat laitokset omisti "Niemiskosken Oy", jonka osake-enemmistö oli "Suomalainen Puuliike Oy":llä.


title: Niemiskosken paperitehdas

text: Nykyisin tehtaasta on jäljellä raunioita.


title: Tuokslahden paperitehdas

text: Tuokslahden paperitehdas ja puuhiomo sijaitsi Sortavalan maalaiskunnassa Kiteenjoen Haapakosken varrella. Paikalle perustettiin puuhiomo vuonna 1898 ja siellä oli käytössä 2 hioma- ja 4 pahvikonetta. Viipurin konepaja toimitti paperikoneen Tuokslahteen.


title: Turkish Movie Days

text: Turkish Movie Days 2016 järjestetään tänä vuonna viidettä kertaa 29.9. - 2.10.2016 Helsingissä. Elokuvatapahtuma esittelee uusia ja vanhoja turkkilaisia elokuvia. Tapahtuma järjestetään Suomen elokuvasäätiön Kino K-13 -auditoriossa Katajanokalla. Tapahtuman järjestää Turkin valtion kulttuuri- ja matkailutoimisto. Elokuviin on vapaa pääsy. Kaikki elokuvat on tekstitetty englanniksi.


title: Turkish Movie Days

text: Ohjelmaan voi tutustua osoitteessa www.turkki.fi.


Turkish Movie Days


title: Fusiform gyrus

text: Fusiform gyrus () sijaitsee ohimolohkon alueella.


title: Fusiform gyrus

text: Fusiform-poimulla on tärkeä tehtävä kasvojen tunnistamisessa. Jos se vaurioituu, ihminen ei enää tunnista aiemmin tuntemiensakaan ihmisten kasvoja. Ihmisten tunnistaminen voi kuitenkin tapahtua edelleen esimerkiksi äänestä.


title: Fusiform gyrus

text: Poimun alueella tapahtuu myös sanojen tunnistamista ja väri-informaation käsittelyä.


title: Léon-Raymond Soulier

text: Léon-Raymond Soulier (13. tammikuuta 1924 Le Malzieu – 25. joulukuuta 2016) oli ranskalainen roomalaiskatolinen piispa. Hänet vihittiin papiksi 7. syyskuuta 1947 ja nimitettiin Pamiers(-Couserans-Mirepoix)’n hiippakunnan piispaksi 22. kesäkuuta 1971. Piispaksi vihkiminen seurasi 12. syyskuuta. Pääkonsekraattorina toimi René-Jean-Prosper-Bruno Boudon, jota avustivat Roger Joseph Tort ja Sabin-Marie Saint-Gaudens.


title: Léon-Raymond Soulier

text: 9. heinäkuuta 1987 Soulier sai nimityksen Limogesin hiippakunnan koadjuuttoripiispaksi, ja 13. heinäkuuta 1988 hänestä tuli Limogesin piispa, jona hän toimi, kunnes jäi eläkkeelle 24. lokakuuta 2000.


title: Soinnillinen bilabiaalinen klusiili

text: Soinnillinen bilabiaalinen klusiili on useimmissa kielissä esiintyvä labiaalinen äänne, jota niin suomessa kuin monissa muissakin kielissä vastaa vastaa kirjain B. Kansainvälinen foneettinen aakkosto käyttää äänteestä merkkiä [b].


title: Louis Portella

text: Louis Portella (s. 28. heinäkuuta 1942 Pointe-Noire) on brazzavillenkongolainen roomalaiskatolinen piispa. Hänet vihittiin papiksi 31. joulukuuta 1967 ja nimitettiin Kinkalan hiippakunnan piispaksi 16. lokakuuta 2001. Piispaksi vihkiminen seurasi 6. tammikuuta 2002. Pääkonsekraattorina toimi paavi Johannes Paavali II, jota avustivat Leonardo Sandri ja Robert Sarah.


title: Adalbert Ndzana

text: Adalbert Ndzana (s. 17. heinäkuuta 1939) on kamerunilainen roomalaiskatolinen piispa. Hänet vihittiin papiksi 15. elokuuta 1969 ja nimitettiin Mbalmayon hiippakunnan koadjuuttoripiispaksi 8. marraskuuta 1984. Piispaksi vihkiminen seurasi 20. tammikuuta 1985. Pääkonsekraattorina toimi Donato Squicciarini, jota avustivat Jean Zoa ja Paul Etoga.


title: Adalbert Ndzana

text: 7. maaliskuuta 1987 Ndzanasta tuli Mbalmayon piispa.


title: Soinniton velaariklusiili

text: Soinniton velaariklusiili on monessa kielessä esiintyvä konsonanttiäänne. Suomessa se merkitään k-kirjaimella sekä vierasperäisissä sanoissa toisinaan c- tai q-kirjaimella. Äänteen kansainvälinen foneettinen merkki on [k]. Arkipuheessa "koo" voi tarkoittaa tilanteesta riippuen joko k-kirjainta tai äännettä [k].


title: Soinniton velaariklusiili

text: Äänne [k] on soinniton, koska äänihuulet eivät siinä värähtele. Se on klusiili eli plosiivi, koska ilmavirta siinä pysähtyy ja purkautuu äkisti. Se on velaarinen, koska kieli siinä koskettaa pehmeää suulakea eli kitapurjetta (lat. "velum palatinum").


title: Soinniton velaariklusiili

text: Joissakin kielissä, kuten englannissa, [k] ääntyy aspiroituna.


title: Brodmannin alue

text: Brodmannin alueet ovat aivokuoren alueita, jotka on jaettu aivojen biologisen rakenteen mukaan. Brodmannin alueita on 52.


title: Brodmannin alue

text: Saksalainen anatomian tutkija Korbinian Brodmann (1860–1919) tutki eläinten ja ihmisten aivojen rakennetta, ja julkaisi vuonna 1909 löydöksensä. Brodmannin kirjassaan esittämää aivoalueiden jakoa on myöhemmin täydennetty. Aivotutkimuksessa käytetään edelleen Brodmannin alueita, kun halutaan karkealla tasolla ilmaista, missä aivokuoren alueella kyseessä oleva rakenne sijaitsee.


title: Jean Zoa

text: Jean Zoa (1924 – 20. maaliskuuta 1998) oli kamerunilainen roomalaiskatolinen arkkipiispa. Hänet vihittiin papiksi 3. lokakuuta 1950 ja nimitettiin Yaoundén arkkihiippakunnan arkkipiispaksi 11. syyskuuta 1961. Piispaksi vihkiminen seurasi 21. joulukuuta. Pääkonsekraattorina toimi Grégoire-Pierre XV Agagianian, jota avustivat Pietro Sigismondi ja Pierre Marie Joseph Veuillot.


title: Jean Zoa

text: Zoa osallistui Vatikaanin toiseen kirkolliskokoukseen. Hän toimi arkkihiippakunnan johdossa kuolemaansa saakka.


title: Jérôme Owono-Mimboe

text: Jérôme Owono-Mimboe (4. helmikuuta 1933 Ngoulémakong – 15. heinäkuuta 2016) oli kamerunilainen roomalaiskatolinen piispa. Hänet vihittiin papiksi 22. heinäkuuta 1962 ja nimitettiin Obalan hiippakunnan piispaksi 3. heinäkuuta 1987. Piispaksi vihkiminen seurasi 6. syyskuuta. Pääkonsekraattorina toimi Jean Zoa, jota avustivat Joachim N'Dayen ja Jean-Baptiste Ama.


title: Jérôme Owono-Mimboe

text: Owono-Mimboe jäi eläkkeelle 3. joulukuuta 2009.


title: Jean-Baptiste Ama

text: Jean-Baptiste Ama (20. elokuuta 1926 – 29. helmikuuta 2004) oli kamerunilainen roomalaiskatolinen piispa. Hänet vihittiin papiksi 4. kesäkuuta 1955 ja nimitettiin Yaoundén arkkihiippakunnan vihkipiispaksi sekä Accian titulaaripiispaksi 12. joulukuuta 1974. Piispaksi vihkiminen seurasi 2. helmikuuta 1975. Pääkonsekraattorina toimi Jean Zoa, jota avustivat Paul Etoga ja Simon Tonyé.


title: Jean-Baptiste Ama

text: 22. heinäkuuta 1983 Ama sai nimityksen Sangméliman ja 20. toukokuuta 1991 Ebolowa-Kribin hiippakunnan piispaksi. Hän jäi eläkkeelle 15. maaliskuuta 2002.


title: Christophe Zoa

text: Christophe Zoa (s. 10. kesäkuuta 1961 Yaoundé) on kamerunilainen roomalaiskatolinen piispa. Hänet vihki papiksi Yaoundén arkkihiippakuntaan Jean Zoa 15. kesäkuuta 1991, ja hänet nimitettiin Yaoundén vihkipiispaksi sekä Hiltan titulaaripiispaksi 30. marraskuuta 2006. Piispaksi vihkiminen seurasi 3. helmikuuta 2007. Pääkonsekraattorina toimi Simon-Victor Tonyé Bakot, jota avustivat Eliseo Antonio Ariotti ja Antoine Ntalou.


title: Christophe Zoa

text: Zoa sai 4. joulukuuta 2008 nimityksen Sangméliman hiippakunnan piispaksi, ja hänet asetettiin tähän virkaan 30. tammikuuta 2009.


title: Paul Etoga

text: Paul Etoga (1911 – 13. maaliskuuta 1998) oli kamerunilainen roomalaiskatolinen piispa. Hänet vihittiin papiksi 19. syyskuuta 1939 ja nimitettiin Yaoundén arkkihiippakunnan vihkipiispaksi sekä Cyparissian titulaaripiispaksi 3. heinäkuuta 1955. Piispaksi vihkiminen seurasi 30. marraskuuta. Pääkonsekraattorina toimi René Graffin, jota avustivat Michel-Jules-Joseph-Marie Bernard ja Pierre Bonneau.


title: Paul Etoga

text: 24. kesäkuuta 1961 Etoga sai nimityksen Mbalmayon hiippakunnan piispaksi. Hän osallistui Vatikaanin toiseen kirkolliskokoukseen 1960-luvulla ja jäi eläkkeelle 7. maaliskuuta 1987.


title: 221P/LINEAR

text: 221P/LINEAR on Aurinkoa keskimäärin 3,48 AU:n etäisyydellä kiertävä Jupiterin ryhmän jaksollinen komeetta. Komeetta löydettiin LINEAR-ohjelmalla vuonna 2002.


title: Anthony Kwami Adanuty

text: Anthony Kwami Adanuty (s. 11. toukokuuta 1940) on ghanalainen roomalaiskatolinen piispa. Hänet vihittiin papiksi 31. heinäkuuta 1966 ja nimitettiin Keta-Akatsin hiippakunnan piispaksi 19. joulukuuta 1994. Piispaksi vihkiminen seurasi 28. toukokuuta 1995. Pääkonsekraattorina toimi Jozef Tomko, jota avustivat Francis Anani Kofi Lodonu ja Gregory E. Kpiebaya.


title: 200P/Larsen

text: 200P/Larsen on Jeff Larsenin vuonna 1997 löytämä komeetta. Se kiertää Aurinkoa keskimäärin 4,93 AU:n etäisyydellä ja kuuluu Jupiterin ryhmän komeettoihin.


title: Francis Anani Kofi Lodonu

text: Francis Anani Kofi Lodonu (s. 19. marraskuuta 1937) on ghanalainen roomalaiskatolinen piispa. Hänet vihittiin papiksi 18. toukokuuta 1964 ja nimitettiin Ketan hiippakunnan vihkipiispaksi sekä Masculan titulaaripiispaksi 17. toukokuuta 1973. Piispaksi vihkiminen seurasi 29. kesäkuuta. Pääkonsekraattorina toimi paavi Paavali VI, jota avustivat Agostino Casaroli ja Bernardin Gantin.


title: Francis Anani Kofi Lodonu

text: 10. huhtikuuta 1976 Lodonu sai nimityksen Keta-Hon (entisen Ketan) ja 19. joulukuuta 1994 hiippakunnan jakauduttua Hon hiippakunnan piispaksi.


title: Peter Kwasi Sarpong

text: Peter Kwasi Sarpong (s. 26. helmikuuta 1933) on ghanalainen roomalaiskatolinen arkkipiispa. Hänet vihittiin papiksi 11. joulukuuta 1959 ja nimitettiin Kumasin hiippakunnan piispaksi 20. marraskuuta 1969. Piispaksi vihkiminen seursai 8. maaliskuuta 1970. Pääkonsekraattorina toimi John Kodwo Amissah, jota avustivat Joseph Amihere Essuah ja Peter Poreku Dery.


title: Peter Kwasi Sarpong

text: 17. tammikuuta 2002 Sarpong sai Kumasin arkkihiippakunnaksi korottamisen yhteydessä nimityksen sen arkkipiispaksi. Hän jäi eläkkeelle 26. maaliskuuta 2008.


title: Matthias Kobena Nketsiah

text: Matthias Kobena Nketsiah (s. 14. huhtikuuta 1942) on ghanalainen roomalaiskatolinen arkkipiispa. Hänet vihittiin papiksi 19. heinäkuuta 1970 ja nimitettiin Cape Coastin arkkihiippakunnan vihkipiispaksi sekä Abaradiran titulaaripiispaksi 24. marraskuuta 2006. Piispaksi vihkiminen seurasi 3. helmikuuta 2007. Pääkonsekraattorina toimi Nketsiahin aikoinaan myös papiksi vihkinyt Peter Kwasi Sarpong, jota avustivat Gabriel Charles Palmer-Buckle ja Lucas Abadamloora.


title: Matthias Kobena Nketsiah

text: Nketsiah sai 31. toukokuuta 2010 nimityksen Cape Coastin arkkipiispaksi, ja hänet asetettiin tähän virkaan 24. heinäkuuta. Hänet nimitettiin lisäksi Sekondi-Takoradin apostoliseksi hallitsijaksi 14. joulukuuta 2011.


title: Lacrossen SM-sarja

text: Lacrossen SM-sarja on Suomen lacrossen, eli haavipallon korkein sarjataso. SM-sarjaa on pelattu vuodesta 2005 lähtien.


title: Lacrossen SM-sarja

text:
Suomen mestaruudesta on pelattu vuodesta 2005 lähtien, jolloin miesten SM-turnaukseen osallistui 4 joukkuetta. Vuonna 2009 miesten sarjaan osallistui jo kymmenen joukkuetta. Vuonna 2010 SM-sarjan osallistujamäärät hieman laskivat kun Maanpuolustuskorkeakoulun opiskelijajoukkue sekä Turun toinen joukkue jäivät pois sarjasta.Vuonna 2011 miesten sarjaan osallistui 8 joukkuetta.
Naisten Suomen mestaruudesta kisattiin ensimmäisen kerran kesällä 2007 Lahdessa. Kamppailussa mukana olivat Helsinki Lacrosse Naiset ja Turku Titans Ladies – voitto meni Turkuun. Tällä hetkellä Suomessa on kuusi naisten joukkuetta: Helsingissä, Turussa, Jyväskylässä, Vaasassa, Lahdessa ja Kokkolassa.


title: Lacrossen SM-sarja

text: Yksinkertaisen alkusarjan neljä parasta jatkavat ylempään jatkosarjaan. Tätä huonommin sijoittuneet joukkueet jatkavat alempaan jatkosarjaan. Jatkosarjojen joukkueet saavat mukaansa alkusarjassa pelattujen keskinäisten otteluiden pisteet. Sarjat pelataan kaksinkertaisina. Ylemmän jatkosarjan kolme (3) parasta suoraan “Final Four” -lopputurnaukseen. Alemman jatkosarjan voittaja karsii ylemmän jatkosarjan viimeistä vastaan paikasta Final Four turnauksessa. Ns. “Play In” pelin kotijoukkueena toimii ylemmän jatkosarjan joukkue.


title: Lacrossen SM-sarja

text: Alla on lueteltu kauden 2013 SM-sarjoihin osallistuvat joukkueet:


title: Lacrossen SM-sarja

text: Miesten SM-sarjaNaisten SM-sarja


title: Lacrossen SM-sarja

text: Poikien SM-sarja


title: American Virgin

text: American Virgin voi viitata:


title: Thomas Kwaku Mensah

text: Thomas Kwaku Mensah (2. helmikuuta 1935 Assamang – 10. huhtikuuta 2016) oli ghanalainen roomalaiskatolinen arkkipiispa. Hänet vihittiin papiksi Kumasin hiippakuntaan 3. kesäkuuta 1973 ja nimitettiin Obuasin hiippakunnan piispaksi 3. maaliskuuta 1995. Piispaksi vihkiminen seurasi 28. toukokuuta. Pääkonsekraattorina toimi Jozef Tomko, jota avustivat Francis Anani Kofi Lodonu ja Gregory E. Kpiebaya.


title: Thomas Kwaku Mensah

text: 26. maaliskuuta 2008 Mensah sai nimityksen Kumasin arkkipiispaksi.


title: Thomas Kwaku Mensah

text: Mensah esitti kantanaan, että ”rikkaita ja voimakkaita valtioita” pitää estää pakottamasta afrikkalaisia homoseksuaalisten suhteiden harjoittamiseen ihmisoikeuksien nimissä.


title: American Virgin (vuoden 2009 elokuva)

text: American Virgin (aiemmin "Virgin on Bourbon Street") on vuonna 2009 ensi-iltansa saanut yhdysvaltalainen komediaelokuva, jonka on ohjannut Clare Kilner, käsikirjoittanut Jeff Seeman ja jonka pääosia näyttelevät Rob Schneider ja Fábio Souza.


title: American Virgin (vuoden 2009 elokuva)

text: Priscilla on opiskelijatyttö, joka on liittynyt pidättyväisyysryhmään, joka kieltää seksin ennen avioliittoa. Hän epähuomiossa juo itsensä humalaan ja "Chicks Go Crazy" (parodia Girls Gone Wildista) kuvaa hänet yläosattomana. Näin hänen yöllinen irstailunsa on tallennettu videolle, ja hänen täytyy ystäviensä kanssa matkustaa ympäri maata saadakseen tuon videon itselleen.


title: Streetfighter

text: Streetfighter on tietynlainen muotoiltu versio moottoripyörästä. Rakentelutyyli on alun perin lähtöisin Saksasta. Streetfightereitä tehdään pääsääntöisesti japanilaisista urheilullisista moottoripyöristä, kuten Honda CBR. Tyypillisiä muutoksia ovat sivukatteiden poisto, peräkatteen ja valomaskin vaihto. Pyörien teknistäsuorituskykyä parannetaan myös usein vaihtamalla moottorin ja jarrujen osia. Suomessa "Bomber Magazine" -lehti esittelee streetfightereita.


title: Ricky van Wolfswinkel

text: Ricky van Wolfswinkel (s. 27. tammikuuta 1989 Woudenberg, Alankomaat) on alankomaalainen jalkapalloilija, pelipaikaltaan hyökkääjä. Hän edustaa Hollannin Eredivisien Vitesseä.


title: Ricky van Wolfswinkel

text: Van Wolfswinkel on edustanut ammattilaisurallaan myös Vitesseä (2008–2009) ja Utrechtia (2009–2011). Hän siirtyi Sportingiin 3. kesäkuuta 2011 5,4 miljoonan euron siirtosummalla, ja allekirjoitti viisivuotisen sopimuksen. Kesän 2013 heinäkuussa van Wolfswinkel teki sopimuksen Valioliigaseura Norwichin kanssa, joka maksoi pelaajasta seuraennätyksen eli 8,5 miljoonaa puntaa.


title: Ricky van Wolfswinkel

text: Van Wolfswinkel ei pystynyt täyttämään häneen asetettuja suuria odotuksia ja häntä pidettiin kauden 2013-2014 eräistä kalleimmista flopeista. Norwichin pudottua Mestaruussarjaan, Van Wolfwinkel siirtyi koko kauden pituisella lainasopimuksella ranskalaiseen Saint-Étienneen. Seuraavan kauden hän pelasi lainasopimuksella espanjalaisessa Real Betisissä.


title: Ricky van Wolfswinkel

text: Heinäkuussa 2016 van Wolfswinkel siirtyi takaisin pysyvällä siirrolla Vitesseen.


title: Joseph Osei-Bonsu

text: Joseph Osei-Bonsu (s. 8. helmikuuta 1948) on ghanalainen roomalaiskatolinen piispa. Hänet vihittiin papiksi 3. elokuuta 1975 ja nimitettiin Konongo-Mampongin hiippakunnan piispaksi 3. maaliskuuta 1995. Piispaksi vihkiminen seurasi 28. toukokuuta. Pääkonsekraattorina toimi Jozef Tomko, jota avustivat Francis Anani Kofi Lodonu ja Gregory E. Kpiebaya. Osei-Bonsu asetettiin virkaansa 11. kesäkuuta.


title: Alfred Agyenta

text: Alfred Agyenta (s. 20. tammikuuta 1959) on ghanalainen roomalaiskatolinen piispa. Hänet vihittiin papiksi 6. elokuuta 1988 ja nimitettiin Navrongo-Bolgatangan hiippakunnan piispaksi 5. huhtikuuta 2011. Piispaksi vihkiminen seurasi 29. kesäkuuta. Pääkonsekraattorina toimi Léon Kalenga Badikebele, jota avustivat Philip Naameh ja Joseph Osei-Bonsu.


title: Alfred Agyenta

text: Agyenta sai tohtorinarvon vuonna 2006.


title: Léon Kalenga Badikebele

text: Léon Kalenga Badikebele (s. 17. heinäkuuta 1956 Kamina) on kinshasankongolainen roomalaiskatolinen arkkipiispa. Hänet vihki papiksi Luebon hiippakuntaan François Kabangu wa Mutela 5. syyskuuta 1982. Hän sai 1. maaliskuuta 2008 nimityksen apostoliseksi nuntiukseksi Ghanaan ja Magnetumin titulaariarkkipiispaksi. Piispaksi vihkiminen seurasi 1. toukokuuta. Pääkonsekraattorina toimi Tarcisio Bertone, jota avustivat Agostino Vallini ja Francesco Coccopalmerio.


title: Dos Hermanasin rautatieasema

text: Dos Hermanasin rautatieasema on kauko- ja lähiliikenteen asema Dos Hermanasissa Sevillan metropolialueella Andalusiassa.


title: Dos Hermanasin rautatieasema

text: Sevillan Cercanías-lähijunajärjestelmän linja C-1 kulkee Dos Hermanasin kautta. Lisäksi asema on kolmen Media Distancia -kaukojunareitin pysähdyspaikka. Media Distancia -reitti 65 kulkee Sevillan päärautatieasemalta Cádiziin, 67 Sevillasta Málagaan ja 68 Sevillasta Granadan kautta Almeríaan.


title: François Kabangu wa Mutela

text: François Kabangu wa Mutela (1. kesäkuuta 1924 – 27. toukokuuta 1995) oli kinshasankongolainen roomalaiskatolinen piispa. Hän syntyi Basankusussa. Hänet vihittiin papiksi 8. joulukuuta 1956, ja hän sai 26. syyskuuta 1967 nimityksen Luebon hiippakunnan piispaksi. Piispaksi vihkiminen seurasi 17. joulukuuta. Pääkonsekraattorina toimi Émile André Jean-Marie Maury, jota avustivat Bernard Mels ja Martin-Léonard Bakole wa Ilunga.


title: François Kabangu wa Mutela

text: Kabangu wa Mutela erosi tehtävistään 10. joulukuuta 1987.


title: Emery Kabongo Kanundowi

text: Emery Kabongo Kanundowi (s. 22. heinäkuuta 1940) on kinshasankongolainen roomalaiskatolinen arkkipiispa. Hänet vihittiin papiksi 15. elokuuta 1969 ja nimitettiin Luebon piispaksi 10. joulukuuta 1987. Vaikka Luebo on tavallinen hiippakunta, Kabongo Kanundowille myönnettiin arkkipiispan henkilökohtainen titteli.


title: Emery Kabongo Kanundowi

text: Kabongo Kanundowin konsekroi piispaksi 6. tammikuuta 1988 Eduardo Martínez Somalon ja Giovanni Battista Ren avustama paavi Johannes Paavali II. Hän erosi tehtävistään 14. elokuuta 2003.


title: Gérard Mulumba Kalemba

text: Gérard Mulumba Kalemba (s. 8. heinäkuuta 1937 Kananga) on kinshasankongolainen roomalaiskatolinen piispa. Hänet vihittiin papiksi 20. elokuuta 1967 ja nimitettiin Mwekan hiippakunnan piispaksi 19. tammikuuta 1989. Piispaksi vihkiminen seurasi 9. heinäkuuta. Pääkonsekraattorina toimi Joseph Ngogi Nkongolo, jota avustivat Emery Kabongo Kanundowi ja Martin-Léonard Bakole wa Ilunga.


title: Neuvostojen talo (Kaliningrad)

text: Neuvostojen talo ( Dom Sovetov) on rakennus Kaliningradin kaupungissa Venäjällä. Rakennuksen suunnitteleminen aloitettiin 1950-luvun alkupuolella, mutta taloa alettiin rakentaa vasta vuonna 1970 Königsbergin linnan raunioiden kohdalle. Rakennus jäi vuosikymmeniksi kesken, kunnes se vuonna 2005 rakennettiin osittain valmiiksi. Rakennus on melkein kokonaan valmistettu teräsbetonista. Rakennuksen suunnitteli D. Navalikhi.


title: Valentin Masengo Mkinda

text: Valentin Masengo Mkinda (s. 10. joulukuuta 1940) on kinshasankongolainen roomalaiskatolinen piispa. Hänet vihittiin papiksi Kabindan hiippakuntaan 15. heinäkuuta 1969 ja nimitettiin sen piispaksi 2. marraskuuta 1995. Piispaksi vihkiminen seurasi 18. helmikuuta 1996. Pääkonsekraattorina toimi Frédéric Etsou-Nzabi-Bamungwabi, jota avustivat Matthieu Kanyama ja Emery Kabongo Kanundowi.


title: Matthieu Kanyama

text: Matthieu Kanyama (12. lokakuuta 1917 – 1. lokakuuta 2005) oli kinshasankongolainen roomalaiskatolinen piispa. Hänet vihittiin papiksi 5. toukokuuta 1946 ja nimitettiin Kabindan hiippakunnan piispaksi 16. joulukuuta 1968. Piispaksi vihkiminen seurasi 6. tammikuuta 1969. Pääkonsekraattorina toimi paavi Paavali VI, jota avustivat Sergio Pignedoli ja Ernesto Civardi.


title: Matthieu Kanyama

text: Kanyama jäi eläkkeelle 2. marraskuuta 1995 ja kuoli vuosikymmentä myöhemmin.


title: Pierre-Célestin Tshitoko Mamba

text: Pierre-Célestin Tshitoko Mamba (s. 23. helmikuuta 1956 Kolwezi) on kinshasankongolainen roomalaiskatolinen piispa. Hänet vihittiin papiksi Kanangan arkkihiippakuntaan 22. elokuuta 1982 ja nimitettiin Luebon hiippakunnan piispaksi 7. tammikuuta 2006. Piispaksi vihkiminen seurasi 25. maaliskuuta. Pääkonsekraattorina toimi Godefroid Mukeng'a Kalond, jota avustivat Valentin Masengo Mkinda ja Gérard Mulumba Kalemba.


title: Vaihtokaupat

text: Vaihtokaupat ("Trading Places") on vuonna 1983 ensi-iltansa saanut yhdysvaltalainen komediaelokuva, jonka on ohjannut John Landis. Elokuvan pääosissa esiintyvät Dan Aykroyd, Eddie Murphy, Ralph Bellamy, Don Ameche, Denholm Elliott, Jamie Lee Curtis, Kristin Holby ja Paul Gleason. Elokuva oli ehdolla Golden Globe -palkinnon saajaksi ja voitti kaksi BAFTA-palkintoa.


title: Vaihtokaupat

text: Elokuvassa upporikkaat veljekset (Bellamy ja Ameche) lyövät vetoa siitä, määrääkö ihmisen elämää enemmän perimä vai ympäristö. Koejärjestelynä he erottavat yhden nuorista sukulaisistaan (Aykroyd) johtajistosta ja ottavat tilalle kadulta löytämänsä juonikkaan kerjäläisen (Murphy toisessa elokuvaroolissaan).


title: Vaihtokaupat

text: "Video-oppaassa" vuodelta 1994 Esko Rautakorpi sanoo "Vaihtokauppoja" riehakkaaksi komediaksi hyvine näyttelijöineen. Hän antaa sille neljä tähteä viidestä, mikä vastaa sanallista arviota ”erinomainen”. "VideoHound’s Golden Movie Retriever" antaa elokuvalle kaksi ja puoli tähteä neljästä.


title: Vaihtokaupat

text: Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi "Vaihtokaupat" kaikkien aikojen sadan parhaan komedian listalle.


title: Taitoluistelu talviolympialaisissa 2014

text: Taitoluistelussa kilpailtiin Sotšin 2014 talviolympialaisissa 8. – 21. helmikuuta olympialuistelukeskuksessa. Paikalle yleisöön mahtui 12 000 henkilöä. Tapahtumia oli viisi; miesten yksinluistelu, naisten yksinluistelu, pariluistelu, jäätanssi ja joukkuekilpailu. Vuoden 2014 talviolympialaiset olivat ensimmäiset talviolympialaiset, joissa oli mukana joukkuekilpailu.Seuraavat ISU-pistejärjestelmän ennätykset tehtiin näissä kisoissa:


title: Kirjastot ovat palaessaankin kauniita

text: Kirjastot ovat palaessaankin kauniita on Kai Ekholmin vuonna 2010 ilmestynyt kirja, jossa hän kirjoittaa poleemisesti kirjan ja kirjastojen merkityksestä sähköisten viestimien aikakaudella ja kulttuuriperinnön säilyttämisestä.


title: Kirjastot ovat palaessaankin kauniita

text: Ekholmin mukaan nykykulttuurissa on päädytty kuvakeskeisen sähköisen informaation hajeeseen, jossa tuotetaan lisääntyvää hälyä ja kiirettä, joka on ajattelun ja harkinnan syöpä. Internet on virtsalta haiseva yleisen vessan seinä. Verkon tieto on hajanaista ja epäluotettavaa. Sen sijaan kirjasto on esimerkki asioista, joita ilman nykymuotoista yhteiskuntaa ei olisi.


title: Kirjastot ovat palaessaankin kauniita

text: Kirjoja, kirjastoja, yhteistä muistia uhkaa rapautuminen. Useimpia kirjoja tuhoaa happamoituminen. Nykyaikainen painotekniikka on tuottanut historian surkeimpia ja lyhytikäisimpiä kirjoja. Muutamassa vuosikymmenessä kirja muuttuu jätepaperiksi. Kansalliskirjasto on poistanut 100 000 teosta julkisesta käytöstä, koska ne eivät kestä avaamisia. Lampaannahalle kirjoitettua "Domesday bookia" ei uhkaa mikään. Sen sijaan kahdelle laserlevylle 1980-luvulla tallennettu "Domesday Project" olisi menetetty, ellei sitä olisi pelastettu ainoalla jäljelle jääneellä videolevyasemalla. Vielä nykyäänkin kustantajat käyttävät surkeaa paperia.


title: Kirjastot ovat palaessaankin kauniita

text: Internet on saanut ihmiset karttamaan vaivannäköä tiedon hakemisessa. Verkkosivuista ja hakukoneista puhutaan tiedon kokoajina. Todellisuudessa kirjastot ovat olleet tiedon kokoajia 2000 vuotta ennen Googlea. Internetin pinnallisuus on tarttunut myös lehtiin, ja tuloksena on lyhyitä silppukirjoituksia, joihin ei ole syytä palata toisen kerran. Ekholmin mukaan parin vuosikymmenen ajan on eletty teknisessä pöyhkeydessä ja itseriittoisuudessa. Harkitsevan ajattelun ja arvopohjan sijasta vallalla on kiire, itsekkyys ja välinpitämättömyys toisista ihmisistä. Verkkosivut, blogit, videopalvelut, sosiaalinen media ja televisio ovat korkeintaan kirjan itiöitä. Ne eivät edusta lukemista vaan selailua. Lääkärikirjaa ei voi koota internetin käyttäjien omakohtaisista arveluista.


title: Kirjastot ovat palaessaankin kauniita

text: Kirjallisuuden todellinen uhka on kuitenkin Ekholmin mukaan huono kirjallisuus. ”Huonoa ei kannattaisi edes painaa”. Kustantajat haluavat myydä kirjoja, mutta lukijan ongelma on, että hän ei voi ostaa. Klassikkokirjailijoiden teokset ovat usein loppuunmyytyjä. Kirjojen myyntiaika lyhentynyt. Kuluttajat sijoittavat kirjojen sijasta videopeleihin, taulutelevisioihin, kannettaviin musiikkisoittimiin ja muuhun ”hörhötykseen”. ”Useimmille lapsille ostetaan oma pc ja televisio, mutta ei kirjahyllyä. Minusta se on lastensuojelun asia.”


title: Anna Camp

text: Anna Ragsdale Camp (s. 27. syyskuuta 1982 Aiken, Etelä-Carolina, Yhdysvallat) on yhdysvaltalainen näyttelijä. Hänen tunnetuimpia roolejaan ovat Jill Mason Broadway-näytelmässä "Equus" ja Sarah Newlin televisiosarjassa "True Blood".


title: Anna Camp

text: Camp opiskeli teatteria University of North Carolina School of the Arts -yliopistossa Winston-Salemissa Pohjois-Carolinassa. Hän näytteli valkokankaalla ensimmäisen kerran vuonna 2007 romanttisessa komediassa "And Then Came Love". Hänellä oli rooli televisiopilotissa "Reinventing the Wheelers", mutta sarjaa ei otettu tuotantoon. Seuraavana vuonna hän esiintyi elokuvassa "Pretty Bird".


title: Anna Camp

text: Camp koe-esiintyi Sookie Stackhousen rooliin televisiosarjaan "True Blood", mutta hävisi roolin Anna Paquinille. Tuottaja Alan Ball tarjosi hänelle sarjasta toista roolia. Camp esitti lahkojohtajan vaimoa Sarah Newlinia sarjan toisella tuotantokaudella.


title: Anna Camp

text: Camp näytteli lakisarjassa "Good Wife" vuosina 2011–2012. Tämän jälkeen hänet nähtiin komediasarjassa "The Mindy Project" ja musikaalielokuvassa "Pitch Perfect". Camp palasi True Blood -sarjaan kuudennella kaudella vuonna 2013. Hän on vieraillut useissa muissa televisiosarjoissa kuten "Cashmere Mafia", "Mad Men" ja "Glee". Camp oli mukana Train-yhtyeen musiikkivideolla "Marry Me".


title: Anna Camp

text: Camp on näytellyt myös teatterissa. Hän esiintyi Broadwaylla näytelmässä "Country Girl" ja Off Broadwaylla Second Stage -teatterissa näytelmässä "Scene". Camp oli Daniel Radcliffen vastanäyttelijänä Broadway-näytelmässä "Equus" vuonna 2008. Hän esiintyi Zach Braffin näytelmässä "All New People" Second Stage -teatterissa kesällä 2011.


title: Anna Camp

text: Camp kasvoi Columbiassa Etelä-Carolinassa, mutta muutti sittemmin New Yorkiin. Hän meni naimisiin näyttelijä Michael Mosleyn kanssa vuonna 2010. Pari erosi vuonna 2013. Vuonna 2016 Camp avioitui näyttelijä Skylar Astinin kanssa.


title: Cercanías Málaga

text: Cercanías Málaga on Renfen liikennöimä lähijunajärjestelmä Málagan kaupungin ja sitä ympäröivän samannimisen maakunnan paikkakuntien välillä Andalusiassa Espanjassa. Järjestelmään kuuluu kaksi linjaa, joiden yhteispituus on 69 kilometriä ja joiden varrella on 24 asemaa.


title: Cercanías Málaga

text: Linja C-1 kulkee Málagan keskustasta Costa del Solin myötäisesti Fuengirolaan ja sen varrella on useita tunnettuja rantalomakohteita. Linja on sähköistetty ja pääosin yksiraiteinen. Junia kulkee 20 minuutin välein kumpaankin suuntaan.


title: Cercanías Málaga

text: Linja C-2 kulkee Guadalhorce-joen laaksoa pitkin Málagasta Áloraan. Junia kulkee 90 minuutin välein.


title: John Baptist Sequeira

text: John Baptist Sequeira (s. 23. kesäkuuta 1930 Mangalore) on intialainen roomalaiskatolinen piispa. Hänet vihittiin papiksi 15. huhtikuuta 1958 ja nimitettiin Chikmagalurin hiippakunnan piispaksi 26. tammikuuta 1987. Piispaksi vihkiminen seurasi 11. kesäkuuta. Pääkonsekraattorina toimi Alphonsus Mathias, jota avustivat Basil Salvadore D'Souza ja Ambrose Papaiah Yeddanapalli.


title: John Baptist Sequeira

text: Sequeira jäi eläkkeelle 2. joulukuuta 2006.


title: Ekstrapyramidaalioire

text: Ekstrapyramidaalioireet ovat hermostoperäisiä tahdottomien liikkeiden ongelmia, jotka liittyvät ekstrapyramidaalijärjestelmään. Ekstrapyramidaalioireita ovat äkillinen liikehäiriö (silmälihasten kouristustila), selkälihaskouristus, leukalukko eli suu, jota ei saa auki, kurkunpäänkouristus ja muut lihaskouristukset, parkinsonismi (heikot lihasliikkeet, liikkumattomuus, vapina) levottomuustila ja pakkoliikeoireyhtymä eli tardiivi dyskinesia.


title: Ekstrapyramidaalioire

text: Ekstrapyramidaalioireet ovat tyypillisiä psykoosilääkkeiden sivuvaikutuksia, mutta niitä aiheuttavat muutkin lääkkeet. Pakkoliikkeitä ilmenee useimmiten käytettäessä ensimmäisen polven psykoosilääkkeitä, kuten haloperidolia tai toisen polven psykoosilääkkeistä risperidonia. Oireita havaitessa on syytä pienentää lääkeannosta tai vaihtaa se toiseen. Ekstrapyramidaalioireita hoidetaan lyhytjaksoisesti annetuilla antikolinergisellä parkinsonlääkkeillä (esimerkiksi biperideeni). Levottomuustila eli akatisia lievittyy antikolinergisten lääkkeiden lisäksi myös beetasalpaajilla (esimerkiksi propranololi) tai bentsodiatsepiineilla.


title: Dominic Nyarko Yeboah

text: Dominic Nyarko Yeboah (s. 19. joulukuuta 1953) on ghanalainen roomalaiskatolinen piispa. Hänet vihki papiksi Sunyanin hiippakuntaan James Kwadwo Owusu 21. heinäkuuta 1990. Hänet nimitettiin Techimanin hiippakunnan piispaksi 28. joulukuuta 2007. Piispaksi vihkiminen seurasi 29. maaliskuuta 2008. Pääkonsekraattorina toimi Peter Kodwo Appiah Turkson, jota avustivat Lucas Abadamloora ja Matthew Kwasi Gyamfi.


title: Joseph Kwaku Afrifah-Agyekum

text: Joseph Kwaku Afrifah-Agyekum (s. 22. joulukuuta 1954) on ghanalainen roomalaiskatolinen piispa. Hänet vihki papiksi Accran hiippakuntaan Dominic Kodwo Andoh 17. heinäkuuta 1983. Hänet siirrettiin 6. heinäkuuta 1992 Koforiduan hiippakuntaan, jonka piispaksi hänet nimitettiin 12. huhtikuuta 2006. Piispaksi vihkiminen seurasi 1. heinäkuuta. Pääkonsekraattorina toimi Gabriel Charles Palmer-Buckle, jota avustivat Peter Kwasi Sarpong ja Gregory E. Kpiebaya.


title: Irlannin laivasto

text:
Irlannin laivasto () on yksi kolmesta Irlannin asevoimien puolustushaarasta. Sen päätukikohtana on Haulbowline Corkin kreivikunnassa. Laivaston alukset on nimetty perinteisin naisen nimin, jotka on poimittu historiasta ja kelttiläisestä mytologiasta. Alusten etuliitteenä on LÉ, joka tulee iirin kielen sanoista "Long Éireannach" ('Irlannin alus'). Laivaston juuret juontuvat Irlannin sisällissodan jälkeisiin levottomiin aikoihin, vuoteen 1923. Nykyaikaisessa mielessä laivasto syntyi, kun parlamentti syyskuussa 1946 teki päätöksen Marine Servicen liittämisestä puolustusvoimien osaksi.
Laivaston tehtävänä on turvata maan merialue, estää häiritsevä tai uhkaava toiminta, suorittaa merivalvontaa, ylläpitää aseellista läsnäoloa alueella, varmistaa kulkuoikeudet, suojata merenkulkua ja estää se tarvittaessa. Näiden sotilaallisten tehtävien lisäksi laivaston tehtävänä on tukea maavoimia kuljetuksin sekä muin tarvittavin tavoin.


title: Irlannin laivasto

text: Laivaston organisaation muodostavat esikunta, operaatioyksikkö (), tukiosasto () sekä merisotakoulu (). Merisotakoulun ei-sotilaallista koulutusta lukuun ottamatta organisaatio on sijoitettu Haulbowlinen laivastotukikohtaan. Kommodorin arvoisen laivastonkomentajan johtamisen tukena on esikunta. Operaatioyksikkö vastaa kaikesta maalla ja merellä tapahtuvasta toiminnasta mukaan lukien laivaston alukset. Tukiyksikkö mahdollistaa laivaston operaatioyksikön toiminnan henkilöstöä kouluttamalla, huoltamalla kalustoa ja teknisesti tukemalla. Merisotakoulu vastaa kaikkien henkilöstöryhmien koulutuksen toteuttamisesta.


title: Irlannin laivasto

text: Irlannin sisällissodan päätyttyä toukokuussa 1923 oli edelleen olemassa riski, että väkivaltaisuudet jatkuisivat tai ulkovallat puuttuisivat maan sisäisiin asioihin. Tällöin maan hallitus perusti Irlannin vapaavaltion rannikko- ja meriosaston (), jonka tehtävänä oli estää aseiden salakuljetus sekä valvoa maan kalavesiä. Vaikka vuoden 1921 vapaavaltiosopimus esti sotalaivaston luomisen, tulli- ja kalastuksenvalvontalaivaston ylläpito oli mahdollista.


title: Irlannin laivasto

text: Luodun osaston johtoon määrättiin kenraalimajuri Joseph Vize, ja sen esikunta sijoitettiin Portobellon kasarmille Rathminesiin Dubliniin. Osastoon kuului kolme haaraa: rannikonvalvontajoukot (), merivalvontajoukot () sekä rannikkojalkaväki (). Viimeisenä mainittu koostui maavoimien yksiköistä, jotka palvelivat merivalvontajoukkojen aluksilla. Joukot sijoitettiin neljään tukikohtaan, Haulbowlinen saarelle Corkin satamaan, Dun Laoghaireen Kingstowniin, Galwayhin ja Killybegsiin Donegaliin. Henkilöstö oli pääosin peräisin kauppalaivastosta, ja siihen kuului kaikkiaan 124 meriupseeria, 13 kadettia ja 219 miehistönjäsentä.


title: Irlannin laivasto

text: Rannikkojalkaväki lakkautettiin jo 1. syyskuuta 1923, ja sen tehtävät siirrettiin rannikolle sijoitetuille maavoimien yksiköille. Merivalvontajoukot lakkautettiin 1. joulukuuta. Joukkoon kuuluneiden 200 upseerin ja miehen vastuulla oli ollut rannikkovesien valvonta Carlingford Loughista Movilleen. Lakkauttamisen syynä oli lähinnä sisällissodasta toipuvan maan heikko talous.


title: Irlannin laivasto

text:
Rannikko- ja meriosastolla oli kuitenkin käytössään runsaasti aluksia:
Kaikki partioalukset oli aseistettu yhdellä 12 naulan tykillä ja pienemmät etukannelle sijoitetuilla konekivääreillä.


title: Irlannin laivasto

text: Maan heikon talouden takia Rannikko- ja meriosasto jouduttiin lakkauttamaan 31. maaliskuuta 1924. Kaikki palveluksessa olleet joko kotiutettiin tai siirrettiin maavoimiin. "Muirchú" siirrettiin maatalous- ja kalastusministeriölle, ja kaikki loput alukset menivät joko myytäväksi tai romutettavaksi.


title: Irlannin laivasto

text: Rannikko- ja meriosaston lakkauttamisesta seurasi, että Irlannin vapaavaltio menetti mahdollisuutensa valvoa aluevesiään. Ainoaksi alukseksi jäänyt "Muirchú" ei kyennyt valvomaan kalastusalueita. Rannikkojoukkojen lakkauttamiseen päättyi Yhdistyneen kuningaskunnan maahan luoman 109 rannikkovartioaseman valvontatehtävät. Tilalle luotiin vapaaehtoisuuteen perustuva pelastuspalvelu (), mutta meripelastus jäi kuitenkin kuninkaallisen meripelastuspalvelun () vastuulle.


title: Irlannin laivasto

text: Vuonna 1926 perustettiin satamakomissio valvomaan ja raportoimaan maan satamien tilaa. Raportti vuodelta 1930 kuvaa satamien toimintaa apaattiseksi ja henkilöstön kiinnostusta satamien ylläpitoon vähäiseksi. Raportissa korostettiin lisäksi tutkimusaluksen puutetta, mikä esti rannikon merikarttojen ajantasaistamisen.


title: Irlannin laivasto

text: 1. heinäkuuta 1937 hyväksyttiin uusi perustuslaki, joka astui voimaan 29. joulukuuta. Laki muutti maan itsenäiseksi Irlannin tasavallaksi, jolloin sopimus vuodelta 1921 lakkasi olemasta voimassa. Kolmivärisestä lipusta tuli kansallislippu, iiristä virallinen kieli ja valtion päämieheksi presidentti. Vuoden 1921 sopimuksen 6. ja 7. artiklojen mukaisesti Britannian hallinnassa ja suojeluksessa oli ollut strategisesti merkittävät Queenstownin, Berehavenin ja Lough Swillyn satamat linnoituksineen. Nyt sen katsottiin loukkaavan maan itsemääräämisoikeutta. Maat pääsivät 25. huhtikuuta 1938 sopimukseen satamien siirrosta Éiren hallintaan 31. joulukuuta mennessä.


title: Irlannin laivasto

text: Brittijoukkojen poistuttua Irlanti vastasi itse satamiensa suojaamisesta. Luovutettujen satamien suojaksi sijoitettiin kuusi vasta perustettua rannikkotykistöpatteria, joista kaksi oli Lough Swillyssä, kolme Corkissa ja yksi Berehavenissa.


title: Irlannin laivasto

text: Corkin luonnonsataman suojana olivat Camdenin, Carlislen ja Templebreedyn linnakkeet, joiden aseistuksena oli runsaasti tykkejä ja konekivääreitä. Camdenissa oli yksi 9,2 tuuman, yksi 6 tuuman ja kaksi 18 naulan tykkiä sekä Vickers-konekivääreitä ja Lewis-pikakivääreitä. Carlislessa oli kaksi 6 tuuman tykkiä. Kummallakin linnakkeella oli lisäksi kaksi torpedoputkea. Templebreedyssä oli kaksi 9,2 tuuman vuosimallia 1896 olevaa tykkiä, jotka kumpikin vaativat viidentoista miehen miehistön. Lisäksi satamassa oli Westmorelandin linnake. Kaikkiaan Corkin sataman miehistönä oli 2 377 upseeria ja miehistönjäsentä. Nämä joukot eivät kuuluneet laivastoon vaan palvelivat osana maavoimia.


title: Irlannin laivasto

text: Rannikkovalvonta () perustettiin 29. elokuuta 1939. Jo maaliskuussa oli perustettu laivastolle varikko Portobellon kasarmille. Miehistön värväys aloitettiin elokuussa, ja 1. syyskuuta palveluksessa oli 34 miestä. Lisäksi rannikolle Cahore Pointin ja Dursey Headin välille oli perustettu kahdeksan valvontapistettä. Lopulta pitkin rannikkoa oli valmistettu kaikkiaan 88 vartiopistettä.


title: Irlannin laivasto

text: Merivalvonta () perustettiin 6. syyskuuta, ja samalla päätettiin yhdistää meri- ja rannikkovalvonta yhdeksi organisaatioksi (). Värväys aloitettiin, ja monet ilmoittautuneet olivat olleet töissä kauppalaivastossa, satamissa tai kalastuksessa. Univormuina ja arvoasteina käytettiin maavoimien vastaavia. Uuden puolustushaaran ensimmäisenä komentajana oli eversti A. T. Lawlor. 7. kesäkuuta 1940 annettu tilapäiseksi tarkoitettu puolustusvoimien ohje No. 2 määräsi laivastolle omat arvoasteet sekä univormun, mutta laivastounivormut yleistyivät silti vasta huhtikuussa 1941. Esikunta perustettiin 7. heinäkuuta Haulbowlineen Britannian laivaston telakalta ja sairaalalta vapautuneisiin tiloihin.


title: Irlannin laivasto

text: Merivalvonnan ensimmäiset alukset olivat ilmavoimilta siirretyt vesilentokoneiden emälaiva, maalilaiva ja pursi. Vesilentokoneiden emälaiva oli vuoteen 1940 Dublinissa ja sen jälkeen Corkissa. Maalilaiva sijoitettiin jokipartioveneeksi Lough Dergiin Shannoniin, missä se oli aina vuoteen 1945. Ainoastaan 13-jalkainen pursi oli koko palvelusuransa Dublinissa.


title: Irlannin laivasto

text: Jo toukokuussa oli päätetty, että satamapuolustus tarvitsee myös merellisen elementin. Vielä samassa kuussa tilattiinkin John I. Thornycroft and Companylta Woolstonista kaksi rannikonvalvontaan sopivaa moottoritorpedovenettä. Myöhemmin tilattiin vielä neljä lisää. Kaksi ensimmäistä, "M1" ja "M2", saapuivat Irlantiin maaliskuussa ja heinäkuussa 1940 ja loput "M4", "M5" ja "M6" vasta 2. ja 23. joulukuuta 1942 sekä 24. helmikuuta 1943. Moottoritorpedoveneitä odotellessa palvelukseen oli 1939 siirretty maatalous- ja kalastusministeriöltä "Fort Rannoch" ja "Muirchu".


title: Irlannin laivasto

text: Toisen maailmansodan alkaessa Irlannin hallitus yritti ostaa Britanniasta kaksi miinanraivaukseen soveltuvaa aseistettua troolaria, mutta ilman tulosta. 8. lokakuuta 1940 puolustusministeriö hankki S. Palmerilta Ringaskiddystä 162-tonnisen "SS Sharkin", joka muutettiin miinalaivaksi. Puolustusministeriön viimeinen sodan ajan hankinta oli 134-tonninen kolmimastoinen kuunari "Isaalt", joka palveli koululaivana.


title: Irlannin laivasto

text: Meri- ja rannikkovalvonta jaettiin 17. heinäkuuta 1942 jälleen kahtia. Viimeisen moottoritorpedoveneen astuessa palvelukseen 1943 oli merivalvonnan käytössä kaikkiaan kymmenen merikelpoista alusta: kuusi moottoritorpedovenettä, kaksi partioalusta, miinalaiva ja koululaiva. Näiden lisäksi oli käytössä yli viisitoista erilaista pienempää alusta, hinaajaa sekä venettä, jotka pääosin olivat satamien käytössä. Yksi näistä pienemmistä aluksista oli 1941 Araninsaarilta pelastettu maihinnousualus, joka palveli Corkin satamassa kuljetusaluksena. Käyttöön otettujen alusten joukossa oli myös kahdeksantoista pelastusvenettä, joita käytettiin merimiesten koulutuksessa.


title: Irlannin laivasto

text: Vaikka Dublinin satama suljettiin 3. syyskuuta 1939, jolloin ilmavoimien moottoriveneet aloittivat sen valvonnan, niin tosiasiassa vasta 7. kesäkuuta 1940 hallituksen julistama sotatila mahdollisti kauppamerenkulun valvonnan ja se saatiin toteutettua. Meri- ja rannikonvalvonnan tueksi perustettiin 1. heinäkuuta satamavalvojan virat () sekä satamavalvonta ja tarkastusosasto (). Satamavalvonta ja tarkastusosasto oli kaikkiaan kolmessatoista satamassa. Uudella organisaatiolla oli toimeenpanovalta kaikkiin miehistöihin, laivanvarustajiin ja satamatyöläisiin satamanalueella. Organisaatio lakkautettiin 1. kesäkuuta 1945.


title: Irlannin laivasto

text: Laivaston paikallisjoukot eli vapaaehtoinen reservi () perustettiin 20. syyskuuta 1940 ja se alistettiin suoraan Meri- ja rannikkovalvonnan komentajalle. Vapaaehtoiset muodostivat satamiehisiä rannikkopuolustuskomppanioita, joita kesäkuussa 1942 oli kaikkiaan kaksitoista. Vuonna 1943 perustettiin vielä kaksi komppaniaa. Reservin päätehtävänä oli suojata omalla alueellaan olevia satamia ja rannikkoa, minkä suorittamiseksi tehtiin partioita jalan ja veneillä. Lisäksi joukot vartioivat satamissa olevia aluksia. Maritime Inscription organisoitiin uudelleen 10. kesäkuuta, ja siitä muodostettiin nykyinen laivastonreservi An Slua Muirí. Reservin nimi on sittemmin muutettu muotoon Naval Service Reserve eli Cúltaca Na Seirbhíse Cabhlaigh.


title: Irlannin laivasto

text: Euroopan sotatoimien päätyttyä Irlannin kaikki sodan ajan erikoismääräykset kumottiin 15. toukokuuta 1945 mennessä, jolloin muun muassa sotaoikeudet, sensuuri ja ulkomaalaisten rekisteröinti lakkautettiin. 15. maaliskuuta 1946 määrättiin merivalvonta puolustushaaraksi, joka tulee organisoida ja varustaa uudelleen rauhanajan tehtäviin.


title: Irlannin laivasto

text: Irlannin laivasto () perustettiin 1947 lakkautetuista toisen maailmansodan meri- ja rannikkovalvonnasta. Henkilöstön lukumäärä laski kolmesta sadasta noin puoleen, mistä se palautui nopeasti neljään sataan. Upseereita oli 23, joista kaksi Britannian kuninkaallisesta laivastosta, yksi Intian laivastosta ja loput kauppalaivastosta. Upseerien koulutus alkoi, kun ensimmäinen irlantilainen kadetti lähetettiin Dartmouthin Royal Naval Collegeen 1947.


title: Irlannin laivasto

text: Laivasto otti 1946–1947 palvelukseensa kolme Britannialta ostettua Flower-luokan korvettia. Viimeinen sodan aikana palvellut alus poistui palveluksesta 1952, jolloin korvetit muodostivat seuraavina vuosikymmeninä laivaston rungon. Alukset olivat 1960-luvun lopulla käyttöikänsä lopulla, ja ne poistettiin palveluksesta.


title: Irlannin laivasto

text: Vuoteen 1970 saakka laivasto oli lähinnä rannikon kalastusalueiden valvontaan tarkoitettu osasto. Laivaston merkitys kasvoi, kun sen valvontaan tarkoitettu alue laajeni. Tämä johtui kalastuksen siirtymisestä kauemmas avomerelle, Irlannin merialueiden laajentamisesta kahdestatoista kahteen sataan merimailiin ja rannikon luonnonvaroista.


title: Irlannin laivasto

text: Irlanti osti 1970 Britannialta kolme Ton-luokan miinanraivaajaa, jotka aloittivat seuraavana vuonna uuden uransa Irlannin laivaston vartiolaivoina. Vuonna 1972 ensimmäinen Irlannin laivastolle suunniteltu alus "LÉ Deirdre" otettiin palvelukseen ja sen jälkeen 1970-luvun loppuun mennessä vielä kolme muuta vastaavaa alusta. Alusten rahoitus tuli osittain Euroopan unionilta.


title: Irlannin laivasto

text: Vuonna 1984 "LÉ Eithne]" astui palvelukseen. Alus on tähän mennessä suurin alus Irlannin laivastossa. Se on kyennyt operoimaan NAFOn () valvontatehtävissä Grand Banksin edustalla Newfoundlandin rannikolla. Maa hankki vuosikymmenen lopulla Britannialta vielä kaksi Peacock-luokan partioalusta.


title: Irlannin laivasto

text: 1990-luvulla laivaston tehtävistä merkittävän osan muodosti salakuljetuksen estäminen. Lisäksi tehtäviin tuli irlantilaisten YK-joukkojen huoltotehtävät muun muassa Libanoniin, Kyprokselle ja entisen Jugoslavian alueille. "LÉ Eithne" teki Irlannin laivaston ensimmäisen Atlantin ylityksen 1986, kun se vieraili Yhdysvalloissa, mistä seurasi vuoden 2000 kansainvälisen laivastokatselmukseen osallistuminen.


title: Irlannin laivasto

text: Laivasto sai 1999 uuden aluksen "LÉ Róisínin" ja pari vuotta myöhemmin sen sisaraluksen "LÉ Niamhin", joka teki 2002 neljän kuukauden purjehduksen Aasiaan. Alus vieraili lokakuussa 2003 Länsi-Afrikan rannikolla ja kuljetti muun muassa kalustoa irlantilaisille rauhanturvaajille Liberiaan.


title: Irlannin laivasto

text: Irlannin ilmavoimat, joiden operoimat lentokoneet osallistuivat merivalvontaan, luopuivat 1991 Beechcraft Super King Air -koneesta. Tämän jälkeen ainoa tehtävään käytettävissä oleva lentokone oli CASA 235 -rahtikone, joka kykeni valvontaan ainoastaan lentäjien näkökyvyn rajoissa.


title: Irlannin laivasto

text: Vuonna 1994 Irlannin ilmavoimien merilaivue vastaanotti kaksi CASA CN-235 MP Persuader -merivalvontakonetta, jotka on varustettu FLIRillä sekä Littonin V5-tutkalla. Lentokoneiden lisäksi on pelastustehtävissä neljä siviililentäjien lentämää SA345F Dauphin 2 -helikopteria, joista päivystää ainoastaan yksi kerrallaan. Helikopterit ovat Finner Campissa Donegalissa.


title: Irlannin laivasto

text: Meripelastuspalvelun muodostaa viisi Irish Helicopters Ltd:n operoimaa Sikorsky S-61 -helikopteria. Ne on sijoitettu Dubliniin, Shannoniin, Waterfordiin ja Sligoon.


title: Irlannin laivasto

text: Palveluksessa olevat kahdeksan ulkovartioalusta soveltuvat pitkiin partiomatkoihin Pohjois-Atlantin vaativissa olosuhteissa.


title: Kielletty hedelmä

text: Kielletyksi hedelmäksi kutsutaan Raamatun ensimmäisessä Mooseksen kirjassa esiintyvän Hyvän ja pahan tiedon puun hedelmiä. Jumala kielsi kuoleman uhalla Aatamilta ja Eevalta niiden syömisen. Käärmeen väitettyä Eevalle, että hedelmien syöminen ei johtaisikaan kuolemaan vaan hyvän ja pahan tietämiseen, he söivät niitä kuitenkin. Rangaistuksena Jumala karkotti heidät Eedenin puutarhasta. Tapahtumaa kutsutaan syntiinlankeemukseksi, ja siihen liittyy myös perisynnin käsite.


title: Kielletty hedelmä

text: Kielletty hedelmä kuvataan usein omenana, vaikka Raamattu ei erittele sen lajia.


title: Kielletty hedelmä

text: Kielletyllä hedelmällä tarkoitetaan vertauskuvallisesti jotain kiellettyä mutta samalla hyvin houkuttelevaa; luvatonta nautintoa tai mielitekoa.


title: Stadium Nord Lille Métropole

text: Stade Lille Métropole on jalkapallostadion, joka sijaitsee Ranskassa Villeneuve-d'Ascqissa. Se toimii jalkapalloseura Lille OSC:n kotistadionina. Stadion on rakennettu vuonna 1976 ja sen nykyinen yleisökapasiteetti on 17 754.


title: Wirth

text: Wirth on muun muassa seuraavien henkilöiden sukunimi:


title: Tapani Lepola

text: Tapani Aatos Lepola (s. 16. lokakuuta 1945 Vaasa) työskenteli "Savon Sanomien" päätoimittajana 1991–2006.


title: Tapani Lepola

text: Tapani Lepola syntyi agrologi Sakari Lepolan ja Rauha Sauson perheeseen. Hänen puolisonsa vuodesta 1967 on lääkäri Ulla Marjatta Helminen. Lepola tuli ylioppilaaksi 1965 ja valmistui filosofian kandidaatiksi Turun yliopistosta 1971. Hän toimi "Satakunnan Kansan" toimittajana 1970, "Suomen Kuvalehden" reportterina 1972–1977 ja "Savon Sanomien" toimittajana 1975–1978. Lehden toimituspäällikkö hän oli 1978–1987, 2. päätoimittaja 1987–1991 ja päätoimittaja vuodesta 1991.


title: Tapani Lepola

text: Lepola on valittu vuoden kuopiolaiseksi ja hän sai valtion journalistipalkinnon vuonna 2007.


title: Yhdystie 2475

text: Yhdystie 2475 on tie, joka kulkee Kokemäen Kynsikankaalta saman kaupungin alueella sijaitsevalle Häyhtiönmaalle. Tien pituus on 11 kilometriä. Tien osoitenimenä on koko matkalta "Kullaantie".


title: Yhdystie 2475

text: Tie alkaa Kynsikankaalta Yhdystien 2470 risteyksestä. Ensin tie kulkee noin puolitoista kilometriä melko suorana ja metsiä halkovana tienä, jonka jälkeen se kohtaa Plättilänmaantien risteyksen. Täältä tie jatkuu noin 2 kilometriä, jonka jälkeen se kohtaa Oinassaarentien risteyksen. Tämän ohitettuaan tie jatkuu seuraavat 2 kilometriä, jonka jälkeen se kohtaa Korkeaojan asutuskeskuksen. Siellä tie kohtaa Sääksjärvelle menevän Madekalliontien risteyksen. Korkeaojan ohituksen jälkeen tie jatkuu hieman yli kilometrin, jonka jälkeen se kohtaa Salonpääntien risteyksen. Sieltä tie jatkuu vielä kilometrin verran, jonka jälkeen se saapuu Häyhtiönmaalle, päättyen Harjavallasta tulevan Yhdystien 2460 risteykseen.


title: Gabriel Charles Palmer-Buckle

text: Gabriel Charles Palmer-Buckle (s. 15. kesäkuuta 1950) on ghanalainen roomalaiskatolinen arkkipiispa. Hänet vihki papiksi Accran hiippakuntaan Dominic Kodwo Andoh 12. joulukuuta 1976, ja 6. heinäkuuta 1992 hänet nimitettiin Koforiduan hiippakunnan piispaksi. Piispaksi vihkimininen seurasi 6. tammikuuta 1993. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.


title: Gabriel Charles Palmer-Buckle

text: Palmer-Buckle sai 30. maaliskuuta 2005 nimityksen Accran arkkihiippakunnan arkkipiispaksi.


title: Joseph Francis Kweku Essien

text: Joseph Francis Kweku Essien (s. 25. marraskuuta 1945) on ghanalainen roomalaiskatolinen piispa. Hänet vihittiin papiksi 10. heinäkuuta 1977 ja nimitettiin Wiawson hiippakunnan piispaksi 22. joulukuuta 1999. Piispaksi vihkiminen seurasi 25. maaliskuuta 2000. Pääkonsekraattorina toimi Peter Kodwo Appiah Turkson, jota avustivat Dominic Kodwo Andoh ja André Pierre Louis Dupuy.


title: Vincent Boi-Nai

text: Vincent Boi-Nai SVD (s. 1. tammikuuta 1945) on ghanalainen roomalaiskatolinen piispa. Hänet vihittiin papiksi 13. elokuuta 1977 ja nimitettiin Yendin piispaksi 16. maaliskuuta 1999. Pääkonsekraattorina toimi 10. heinäkuuta Peter Poreku Dery, jota avustivat Dominic Kodwo Andoh ja Gregory E. Kpiebaya.


title: Hugo Malmi

text: Hugo Johannes Malmi (5. maaliskuuta 1878 Helsinki – 1. huhtikuuta 1952 Helsinki) oli insinööri ja vuorineuvos, joka suunnitteli ja rakennutti Imatrankosken vesivoimalan ja oli Imatran Voiman ensimmäinen toimitusjohtaja.


title: Hugo Malmi

text: Malmin vanhemmat olivat rautatievirkamies Karl Malm ja Sofia Lönnberg. Hän valmistui insinööriksi Polyteknillisestä opistosta 1903 ja tuli samana vuonna Tie- ja vesirakennushallituksen apulaisinsinööriksi, kohoten myöhemmin vanhemmaksi insinööriksi. 1916-1917 hän toimi työpäällikkönä voimalaitostyömailla, vuodesta 1918 hän oli valtion Koskivoimakomitean yli-insinööri ja vuodesta 1923 Koskivoimatoimiston johtaja.


title: Hugo Malmi

text: Malmin päätyö oli Imatrankosken vesivoimalan suunnittelu ja rakentaminen vuosina 1918-1929, voimalan valmistuttua hänestä tuli sen pääjohtaja ja vuonna 1932 Imatran Voiman toimitusjohtaja. Vuosina 1934-1950 hän oli koskitoimikunnan puheenjohtaja ja 1941-1948 Oulujoen vesivoimalat omistaneen Oulujoki Oy:n toimitusjohtaja. Hän toimi myös useissa eri valtion komiteoissa ja vuosina 1922-1925 suomalais-norjalaisessa rajakomissiossa sekä edusti Suomea alansa kansainvälisissä kongresseissa. Teknillisten seurojen yhteisvaliokunnan puheenjohtaja hän oli 1930-1939.


title: Hugo Malmi

text: Malmi oli ahkera kirjoittaja, joka julkaisi juttuja alansa lehdissä ja laati teoksen "Imatra ja sen kahlitseminen" (1949). Hänelle myönnettiin vuorineuvoksen arvo vuonna 1948.


title: Hugo Malmi

text: Malmin puoliso vuodesta 1906 oli Ilma Maria o.s. Durchman.


title: Lucas Abadamloora

text: Lucas Abadamloora (22. joulukuuta 1938 – 23. joulukuuta 2009) oli ghanalainen roomalaiskatolinen piispa. Hän toimi Navrongo-Bolgatangan hiippakunnan piispana vuosina 1994-2009.


title: Lucas Abadamloora

text: Abadamloora syntyi 22. joulukuuta 1938 Chianassa lähellä Navrongoa Ghanan pohjoisosassa Upper East Ghanan alueella. Hän oli vanhin Charles ja Joanna Abadamlooran seitsemästä lapsesta. Charles ja Joanna olivat ensimmäisten joukossa Chianassa ottaneet vastaan katolisen uskon. Ensimmäiset kahdeksan elinvuottaan Lucas Abadamloora opiskeli yhdessä muiden kylän poikien kanssa katekismusta, kantoi vettä lähetystyöntekijöille sekä tiskasi heidän astioitaan. Lisäksi hän auttoi isäänsä maatilan töissä.


title: Lucas Abadamloora

text: Abadamloora aloitti koulunkäynnin St. Paul's Primary Boarding School:issa Navrongossa ja kävi sen jälkeen kaksi vuotta St. Mary's Middle School:ia. Vuosina 1956-1962 hän opiskeli St. Charles Borromeo Minor Seminary:ssä Tamalessa ja sen jälkeen Government Secondary School:issa samassa paikassa. Myöhemmin hän opiskeli kuusi vuotta St. Victor's Major Seminary:ssä Tamalessa.


title: Lucas Abadamloora

text: Abadamloora vihittiin papiksi 3. elokuuta 1968 Navrongon hiippakunnassa. Vihkimyksen toimitti Navrongon katedraalissa piispa Gerard Bertrand. Vuonna 1989 piispa Rudolph Akanlu kutusi hänet takaisin St. Victor's Major Seminary:stä toimimaan Navrongon katedraalin administraattorina. Hänet nimitettiin Navrongo-Bolgatangan hiippakunnan piispaksi 14. maaliskuuta 1994. Piispaksi vihkiminen tapahtui 29. kesäkuuta 1994. Pääkonsekraattorina toimi André Pierre Louis Dupuy, jota avustivat Peter Poreku Dery ja Rudolph A. Akanlu.


title: Lucas Abadamloora

text: Abadamlooran tullessa piispaksi Aids -pandemia oli levinnyt Ghanaan. Lähes välittömästi hän otti sairauden torjumisen, hoitamisen ja siihen liittyvän koulutuksen yhdeksi päätavoitteistaan. Hän toi katolisen avustusjärjestön Catholic Relief Services:in hiippakuntaansa auttamaan tässä työssä.


title: Lucas Abadamloora

text: Abadamloora toimi Ghanan katolisten piispojen konferenssin presidenttinä. Eräs hänen saavutuksistaan oli rauhanvälitystyö radikaalimuslimien kanssa. Hän ystävystyi Bolgatangan pääimaamin kanssa, jonka seurauksena järjestettiin lähes 5000 kristityn ja muslimin yhteinen rauhanmarssi.


title: Lucas Abadamloora

text: Abadamloora kuoli Bolgatangan aluesairaalassa, jonne hän oli mennyt hoidettavaksi pian sen jälkeen, kun oli saapunut Bolgatangaan Cape Coastista. Hän oli kärsinyt väsymyksestä ja yleisestä ruumiinheikkoudesta ja päättänyt siksi käydä sairaalassa. Oltuaan sairaalassa vähän yli kaksi tuntia oli hänen kuntonsa kuitenkin nopeasti huonontunut ja hän menehtyi.


title: Lennart Philipson

text: Lennart Philipson (1929–2011) oli biologi ja akateemikko. Lennart Philipson palveli Euroopan molekyylibiologian laboratorion EMBL:n pääjohtajana vuosina 1982–1993. Hänet nimitettiin Suomen Akatemian ulkomaiseksi akateemikoksi vuonna 1997. Philipson teki merkittävää tutkimusta genetiikan, virologian ja molekyylibiologian alalla.


title: Rhecithangus

text: Rhecithangus (k. 552) oli itäroomalainen sotilaskomentaja, joka toimi Phoenice Libanensiksen provinssin duxina yhdessä Theoctistuksen kanssa vuonna 541. Hän osallistui sotapäällikkö Belisariuksen johtamalle sotaretkelle persialaisia vastaan ja toimi tämän jälkeen Lazicaan suuntautuneen sotaretken komentajana. Hän kuoli Illyricumissa vuonna 552.


title: Rhecithangus

text: Rhecithangus oli kotoisin Traakiasta. Hänet mainitaan Phoenice Libanensiksen provinssin sotilaskomentajana eli "duxina" yhdessä Theoctistuksen kanssa vuonna 541 ja hän piti päämajaansa joko Damaskoksessa tai Palmyrassa. Itä-Rooman ja sassanidien Persian välisen sodan aikana vuonna 541 Rhecithangus ja Theoctistus olivat Belisariuksen kanssa Darassa ja kannattivat sotaretkeä Persiaan. He olivat kuitenkin huolissaan siitä, että heidän provinssinsa altistuisi persialaisten lakhmidiliittolaisten hyökkäyksille. Belisarius sanoi kuitenkin, että nyt oli kesäpäivänseisaus, eivätkä lakhmidit uskonnollisista syistä voineet aloittaa sotaa kahteen kuukauteen. Rhecithangus ja Theoctistus liittyivät joukkoineen mukaan sotaretkelle, ja kun kaksi kuukautta oli melkein kulunut, he vaativat armeijaa palaamaan omille alueille, kuten lopulta tapahtui.


title: Rhecithangus

text: Jonkin ajan kuluttua, mutta ennen vuotta 549, keisari Justinianus I lähetti Rhecithanguksen armeijan kanssa Lazicaan. Hän näyttää kuitenkin viivytelleen, eikä tiedetä pääsikö hän koskaan perille asti.


title: Rhecithangus

text: Rhecithangus oli vuonna 552 yksi Rooman armeijan komentajista Illyricumissa, yhdessä Aratiuksen, Leonianuksen ja Arimuthin kanssa. He pysähtyivät juomaan eräälle joelle, kun Itä-Roomaa vastaan kapinoineet gootti Goarin ja langobardi Ildigisalin joukot hyökkäsivät yllättäen ja tappoivat heidät kaikki jättäen Rooman armeijan ilman komentajia.


title: Rhecithangus

text: Aikalaishistorioitsija Prokopios kuvasi Rhecithangusta älykkääksi mieheksi ja hyväksi sotilaaksi.


title: Emile Aiti Waro Leru’a

text: Emile Aiti Waro Leru’a (s. 9. joulukuuta 1936) on kinshasankongolainen roomalaiskatolinen piispa. Hänet vihittiin papiksi 21. joulukuuta 1963 ja nimitettiin Doruma-Dungun hiippakunnan koadjuuttoripiispaksi 15. marraskuuta 1978. Piispaksi vihkiminen seurasi 22. huhtikuuta 1979. Pääkonsekraattorina toimi Guillaume van den Elzen, jota avustivat Edoardo Rovida ja Augustin Fataki Alueke.


title: Emile Aiti Waro Leru’a

text: 7. toukokuuta 1983 Aiti Waro Leru’asta tuli Doruma-Dungun piispa. 25. syyskuuta 1989 hän sai nimityksen Isiro-Niangaran hiippakunnan piispaksi, jonka tehtävistä hän erosi 24. maaliskuuta 1994.


title: 10P/Tempel

text: 10P/Tempel tai Tempel 2 on Ernst Wilhelm Leberecht Tempelin vuonna 1873 löytämä Jupiterin ryhmään kuuluva komeetta, jonka keskimääräinen etäisyys Auringosta on noin 3,07 AU:ta. Komeetan ytimen läpimitta on noin 11 kilometriä ja albedo noin 0,022, eli se on tummapintainen kappale.


title: Neuvostojen talo

text: Neuvostojen talo () voi tarkoittaa ainakin seuraavia Venäjällä sijaitsevia rakennuksia:


title: Keihäsvuohennokka

text: Keihäsvuohennokka ("Scutellaria hastifolia") on Euraasiassa tavattava,huulikukkaiskasveihin kuuluva kasvi.


title: Keihäsvuohennokka

text: Monivuotinen keihäsvuohennokka kasvaa 10–50 cm korkeaksi. Varsi on hennohko. Lehdet ovat 1–3 cm pitkiä, puikean suikeita tai kapean kolmiomaisia, pyöreäkärkisiä, enimmäkseen keihästyvisiä ja pääosin ehytlaitaisia. Kukat ovat pareittain tiiviinä, toispuolisina rykelminä lähellä varren latvaa. Varsilehtiä muistuttavat kukkien tukilehdet ovat kukkia lyhyempiä. Huulimainen kukka on violetinsininen. Kukan verhiö on kaksihuulinen, ehyt, nystykarvainen ja verhiön kellomaisessa torvessa on pysty, pullea lisäke. Myös teriö on kaksihuulinen ja pituudeltaan 15–25 mm. Ylähuuli on kupera, teriön torvi on pitkä ja jyrkästi käyrä. Keihäsvuohennokka kukkii Suomessa heinä-elokuussa.


title: Keihäsvuohennokka

text: Keihäsvuohennokan voi sekoittaa samannäköiseen luhtavuohennokkaan ("Scutellaria galericulata").


title: Keihäsvuohennokka

text: Keihäsvuohennokka on pääasiassa eurooppalainen kasvilaji, jota kasvaa paikoitellen Pohjois-Espanjasta Venäjälle. Runsain laji on Pohjois-Balkanilla ja Kaukasuksen alueella. Etelä-Euroopassa levinneisyysalue ulottuu Etelä-Italiaan ja Pohjois-Kreikaan, pohjoissa Keski-Ruotsiin ja Etelä-Suomeen. Euroopan ulkopuolella lajia tavataan Länsi-Siperiassa sekä myös Keski-Aasiassa. Suomessa keihäsvuohennokkaa kasvaa Ahvenanmaalla, koko Suomenlahden rannikolla sekä Varsinais-Suomen sisämaassa. Laji on hävinnyt monilta entisiltä kasvupaikoiltaan.


title: Keihäsvuohennokka

text: Keihäsvuohennokka viihtyy saaristo- ja rannikkoniityillä, mäenrinteillä, rantametsissä, rakkoleväkasautumilla ja kivikkorannoilla. Suomessa laji on harvinaistunut kasvupaikkojen umpeenkasvamisen ja rakentamisen takia.


title: Ernesto Maguengue

text: Ernesto Maguengue (s. 2. elokuuta 1964) on mosambikilainen roomalaiskatolinen piispa. Hänet vihittiin papiksi 14. toukokuuta 1989 ja nimitettiin Pemban hiippakunnan piispaksi 24. kesäkuuta 2004. Piispaksi vihkiminen seurasi 24. lokakuuta. Pääkonsekraattorina toimi Maguenguen aikoinaan myös papiksi vihkinyt Alexandre José Maria dos Santos, jota avustivat Francisco Chimoio ja Júlio Duarte Langa.


title: Ernesto Maguengue

text: Maguengue asetettiin virkaansa 14. marraskuuta 2004.


title: Santiago Arias

text: Santiago Arias Naranjo (s. 13. tammikuuta 1992 Medellín, Kolumbia) on kolumbialainen jalkapalloilija. Hänen pelipaikkansa on oikealla laidalla joko puolustajana tai keskikenttäpelaajana. Arias edustaa Primeira Ligan Sporting Clube de Portugalia. Hän on edustanut ammattilaisurallaan myös La Equidadia (2009–2011).


title: Júlio Duarte Langa

text: Júlio Duarte Langa (s. 27. lokakuuta 1927) on mosambikilainen roomalaiskatolinen piispa. Hänet vihittiin papiksi 9. kesäkuuta 1957 ja nimitettiin Xai-Xain hiippakunnan pispaksi 31. toukokuuta 1976. Piispaksi vihkiminen seurasi 24. lokakuuta. Pääkonsekraattorina toimi Alexandre José Maria dos Santos, jota avustivat Francesco Colasuonno ja Januário Machaze Nhangumbe.


title: Júlio Duarte Langa

text: Langa jäi eläkkeelle 12. heinäkuuta 2004.


title: Lucio Andrice Muandula

text: Lucio Andrice Muandula (s. 9. lokakuuta 1959 Maputo) on mosambikilainen roomalaiskatolinen piispa. Hänet vihittiin papiksi 14. toukokuuta 1989 ja nimitettiin Xai-Xain hiippakunnan piispaksi 24. kesäkuuta 2004. Piispaksi vihkiminen seurasi 24. lokakuuta. Pääkonsekraattorina toimi Muandulan aikoinaan myös papiksi vihkinyt José Maria dos Santos, jota avustivat Francisco Chimoio ja Júlio Duarte Langa. Muandula asetettiin virkaansa 7. marraskuuta 2004.


title: 81P/Wild

text: 81P/Wild tai Wild 2 on Paul Wildin vuonna 1978 löytämä komeetta. Se kiertää Aurinkoa keskimäärin 3,45 AU:n etäisyydellä ja kuuluu Jupiterin ryhmän komeettoihin, mutta se siirtyi kyseiselle radalle vasta ohitettuaan Jupiterin läheltä vuonna 1974. Tällöin sen kiertoaika lyheni 40 vuodesta vain 6,17 vuoteen. Wild 2:n ytimen läpimitta on noin neljä kilometriä. NASAn Stardust-luotain ohitti komeetan 2. tammikuuta 2004.


title: Siirtymäajan kansallinen neuvosto

text: Siirtymäajan kansallinen neuvosto (, , NTC) oli Libyan hallituksen ja eversti Muammar Gaddafin vallan vastustajien muodostama ryhmä, jonka joukot valtasivat elokuun lopussa 2011 maan pääkaupungin Tripolin, surmasivat Gaddafin lokakuussa ja ottivat 23. lokakuuta 2011 vallan itselleen.


title: Siirtymäajan kansallinen neuvosto

text: Neuvosto perustettiin 27. helmikuuta 2011 Bengasissa, ja 5. maaliskuuta 2011 se julistautui ”Libyan valtion ja kansan ainoaksi edustajaksi”. Ranska tunnusti ensimmäisenä valtiona neuvoston 10. maaliskuuta 2011 maan viralliseksi hallitukseksi ja se sai sisällissodan jatkuessa monien muidenkin maiden tunnustuksen. Neuvosto toimi kuitenkin lähinnä maan itäosissa, eikä Misratan kapinalliskaupunki tunnustanut sitä vielä elokuussa Libyan ainoaksi edustajaksi.


title: Siirtymäajan kansallinen neuvosto

text:
Heinäkuun lopussa neuvosto pidätti kapinallisten pääesikunnan päällikkönä toimineen kenraali Abdel Fatah Younisin, joka on maan entinen sisäministeri, ja vangitsi hänet tuntemattomaan paikkaan Bengasissa. Vangitsemisen syytä ei ole ilmoitettu.
Illalla 28. heinäkuuta kerrottiin että hänet on teloitettu.


title: Siirtymäajan kansallinen neuvosto

text: Neuvoston johtajat sanoivat, että neuvosto ei ole hallitus, vaan tavoitteena on ohjata maa vapaisiin vaaleihin ja saada voimaan uusi perustuslaki. Neuvostolla oli hallituksen tavoin toimiva toimeenpaneva komitea. Elokuussa 2011 neuvosto julkaisi 14-sivuisen siirtymäajan perustuslakiluonnoksen, jossa asetettiin tavoitteeksi luoda šaria-lakiin perustuva monipuoluedemokratia.


title: Siirtymäajan kansallinen neuvosto

text: 23. lokakuuta 2011, kolme päivää maan Muammar Gaddafin surman jälkeen, kansallinen neuvosto julisti maan vapautetuksi Bengasissa järjestetyssä seremoniassa. Samassa yhteydessä šaria julistettiin voimaan ja sen kanssa ristiriidassa olleet lait mitättömiksi. Ensimmäisenä toimenaan neuvoston puheenjohtaja Mustafa Abdul-Jalil kumosi moniavioisuutta rajoittavan lain. Hän ilmoitti että tulevat määräykset kieltävät koron oton ja maahan luotaisiin islamilainen pankkijärjestelmä.


title: Siirtymäajan kansallinen neuvosto

text: Tammikuun alussa pääkaupunki Tripolissa käytiin aseistautuneiden ryhmien kesken taisteluja, joissa kuoli useita. Silminnäkijöiden mukaan Misratasta tuleva kapinalliset yrittivät vapauttaa vangittuja tovereitaan.


title: Siirtymäajan kansallinen neuvosto

text: Bengasissa osoitettiin viikkokausia mieltä hallitsevaa neuvostoa vastaan, joka huipentui väkivaltaisuuksiin ja paikallisen hallintorakennuksen valtaamiseen ja ryöstelyyn. NTC:n kakkosmies Abdel Hafiz Ghoga ilmoitti 22.1.2012 eroavansa levottomuuksien vuoksi. Neuvoston puhemies Mustafa Abdel Jalil puolestaan varoitti sisällissodan uhasta, jos NTC hajoaa.


title: Siirtymäajan kansallinen neuvosto

text:
7. heinäkuuta 2012 järjestettiin vaalit, joissa valittiin Yleinen kansankongressi (al-Mu’tamar al-Waṭanī al-‘āmm), joka korvasi Siirtymäajan kansallisen neuvoston. Islamistien kiihtyvän toiminnan vuoksi
keväällä 2014 Libyassa tuli vallankaappauksella valtaan kenraali Khalifa Haftar, joka ilmoitti taistelevansa islamisteja ja ääriryhmiä vastaan.


title: Siirtymäajan kansallinen neuvosto

text: Neuvoston jäsenetMuut edustajat


title: Siirtymäajan kansallinen neuvosto

text: El-Keib muodosti väliaikaisen hallituksen 22. marraskuuta 2011:


title: Chris Froome

text: Christopher "Chris" Froome (s. 20. toukokuuta 1985 Nairobi) on kenialaissyntyinen maantiepyöräilijä, joka on edustanut Britanniaa vuodesta 2008 lähtien. Hän aloitti pyöräilyuransa maastopyöräilijänä Etelä-Afrikassa. Ammattilaisuransa hän aloitti Barloworldissa 2008–2009 ja on edustanut Team Skytä vuodesta 2010. Hän on voittanut Ranskan ympäriajon neljä kertaa, vuosina 2013, 2015, 2016 ja 2017, Espanjan ympäriajon 2017 sekä Italian ympäriajon 2018.


title: Chris Froome

text: Froome voitti Espanjan ympäriajossa 2011 Pena Cabargan nousuun päättyneen 17. etapin kukistettuaan loppukirissä Juan José Cobon. Froome sijoittui kokonaiskilpailussa lopulta toiseksi 13 sekuntia Cobolle hävinneenä. Ranskan ympäriajossa 2012 hän voitti La Planche des Belles Fillesin nousuun päättyneen 7. etapin ennen Cadel Evansia ja Bradley Wigginsiä. Kokonaiskilpailussa hän sijoittui toiseksi kolme minuuttia 21 sekuntia maanmiehelleen ja tallitoverilleen Bradley Wigginsille hävinneenä. Lontoon olympialaisten aika-ajossa hän sai pronssia Wigginsin ja Tony Martinin jälkeen.


title: Chris Froome

text: Froome voitti 2013 Tour de Romandien 54 sekunnin erolla Simon Špilakiin ja Critérium du Dauphinén 58 sekuntia ennen Richie Portea. Ranskan ympäriajon hän voitti neljän minuutin 20 sekunnin erolla Nairo Quintanaan. Hän siirtyi kokonaiskilpailun johtoon voitettuaan Pyreneillä ajetun kahdeksannen etapin 51 sekunnin erolla tallitoveriinsa Richie Porteen. Hän voitti myös Mont Ventoux'lle päättyneen 15. etapin 29 sekunnin erolla Nairo Quintanaan sekä Alpeilla ajetun aika-ajoetapin yhdeksän sekuntia ennen Alberto Contadoria.


title: Chris Froome

text: Froome voitti Tour de Romandien jälleen 2014 kukistettuaan Simon Špilakin 28 sekunnilla. Saman vuoden Espanjan ympäriajossa hän sijoittui toiseksi minuutin ja 10 sekuntia Alberto Contadorille hävinneenä. Hän voitti 2015 Critérium du Dauphinén kymmenen sekunnin erolla Tejay van Gardereniin


title: Chris Froome

text: Froome piti Ranskan ympäriajossa 2015 johtajan paitaa neljännellä etapilla. Hän siirtyi kokonaiskilpailun johtoon uudelleen, kun kilpailua johtanut Tony Martin joutui keskeyttämään kuudennen etapin jälkeen, ja piti johtonsa kilpailun loppuun saakka. Hän voitti La Pierre Saint Martinin nousuun päättyneen kymmenennen etapin karattuaan irtiottoon 6,5 kilometriä ennen maalia. Hän voitti kokonaiskilpailun minuutin ja 12 sekunnin erolla Nairo Quintanaan. Hän voitti myös mäkikirikilpailun yhdentoista pisteen erolla Quintanaan.


title: Chris Froome

text: Froome voitti 2016 Critérium du Dauphinén 12 sekuntia ennen Romain Bardet'ta. Ranskan ympäriajossa hän voitti Pyreneillä ajetun kahdeksannen etapin siirtyen samalla kokonaiskilpailun johtoon. Hän voitti myös 18. etapin, mäkisessä maastossa ajetun aika-ajon. Kokonaiskilpailun hän voitti neljän minuutin ja viiden sekunnin erolla Bardet'hen. Olympialaisissa 2016 Froome sai jälleen aika-ajossa pronssia. Espanjan ympäriajossa hän voitti Pena Cabargaan päättyneen 11. etapin ja aika-ajona ajetun 19. osuuden. Kokonaiskilpailussa hän sijoittui toiseksi minuutin ja 23 sekuntia Nairo Quintanalle hävinneenä.


title: Chris Froome

text: Ranskan ympäriajossa 2017 Froome siirtyi kokonaiskilpailun johtoon oltuaan viidennellä etapilla kolmas. Hän menetti johtopaikkansa 12. etapin jälkeen, mutta otti sen takaisin kaksi etappia myöhemmin. Hän voitti kokonaiskilpailun lopulta 54 sekunnin erolla Rigoberto Urániin. Saman vuoden Espanjan ympäriajossa hän siirtyi johtoon oltuaan kolmannella etapilla kolmas. Hän voitti Cumbre del Soliin päättyneen yhdeksännen etapin ja Logroñoon päättyneen aika-ajoetapin. Hän voitti kokonaiskilpailun kahden minuutin ja 15 sekunnin erolla Vincenzo Nibaliin. Saman vuoden Bergenin MM-kilpailuissa hän saavutti aika-ajossa pronssia.


title: Chris Froome

text: Italian ympäriajossa 2018 Froome voitti Monte Zoncolanille päättyneen 14. etapin kuuden sekunnin erolla Simon Yatesiin. Bardonecchiaan päättyneen 19. etapin hän voitti 80 kilometrin irtioton jälkeen kolmen minuutin erolla Richard Carapaziin. Kokonaiskilpailun hän voitti 46 sekunnin erolla Tom Dumouliniin. Hänestä tuli kolmas pyöräilijä, joka on voittanut kolme peräkkäistä suurta ympäriajoa. Aiemmin samaan olivat pystyneet Eddy Merckx 1972–1973 ja Bernard Hinault 1982–1983. Saman vuoden Ranskan ympäriajossa hän sijoittui kolmanneksi.


title: Chris Froome

text: Lähde: Cycling Archives


title: Colombiana

text: Colombiana on Olivier Megatonin ohjaama toimintaelokuva vuodelta 2011. Luc Bessonin kirjoittaman ja tuottaman elokuvan pääosassa Zoë Saldañan roolihenkilö haluaa kostaa vanhempiensa tappajille.


Lounais-Hämeen Kotiseutu- ja Museoyhdistyksen vuosikirja on Lounais-Hämeen Kotiseutu- ja Museoyhdistyksen julkaisu. Se on ilmestynyt vuodesta 1924 ja vuoteen 2016 mennessä sitä oli ilmestynyt 85 osaa.


title: Coach Beats

text: Coach Beats on suomalainen hip hop -tuottajakaksikko Nurmijärveltä. Duon muodostavat Henri "Gee" Vähäkainu (ent. Pikku G) ja Antti Muurinen.


title: Inter Press Service

text: Inter Press Service (IPS) on kansainvälinen uutistoimisto, joka keskittyy tuottamaan kehitysmaista englanniksi ja espanjaksi uutisia, jotka käännetään lukuisille kielille. IPS:lle kirjoittavia toimittajia on noin sadassa maassa ja IPS myös kouluttaa kehitysmaiden toimittajia.


title: Inter Press Service

text: Suomen Inter Press Service -yhdistys kokoaa tiedonvälityksestä ja kehityksestä kiinnostuneita kansalaisia. Se on perustettu vuonna 1985. Yhdistyksen pyörittämä uutistoimisto tuottaa viikoittain suomenkielisiä uutisia ja välittää kansainvälisen IPS:n aineistoa.


title: Inter Press Service

text: IPS:n asiakkaina on Suomessa tiedotusvälineitä, järjestöjä ja laitoksia. Uutistoimisto saa ulkoministeriöltä viestintä- ja kehityskasvatushankkeisiin tarkoitettua tukea.


title: Inter Press Service

text: Suomen IPS on jäsenenä Kehitysyhteistyön palvelukeskuksessa, Maailma.net:ssä, ja Viestintä ja kehitys -säätiössä.


title: IPS

text: IPS tai ips voi tarkoittaa seuraavia:


title: Andienpöllönen

text: Andienpöllönen ("Megascops ingens" eli "Otus ingens") on pöllöihin kuuluva lintulaji. Sitä tavataan Boliviassa, Ecuadorssa, Kolumbiassa, Perussa ja Venezuelassa.


title: Andienpöllönen

text: Laji on samankokoinen kuin valkokurkkupöllönen. Sen kokonaispituus on 25–29 cm. Uroksen paino on 134–190 g, naaraan 140–273 g. Se on päältä hiekanruskea, paikoin tummempi, ja naamakiehkura on hiekanruskea ilman selvää reunusta. Lentosulat ovat kanelinruskeajuovaiset ja tummasävyiset, ja pyrstö on kaneliruskea ja siinä on tummemmanruskeita raitoja. Päälaessa on nahanruskea reuna. Silmät ovat hunajanväriset ja korvatupsut pienet. Nilkoissa on höyhenystä varpaiden pohjaan saakka.


title: Andienpöllönen

text: Andienpöllösen luontaista elinpiiriä ovat subtrooppiset ja trooppiset vuoristometsät 1 200–2 500 metrin korkeudessa.Tämä suhteellisen voimakas lintu on yöeläjä, joka aktivoituu hämärässä. Päiväsaikaan se istuskelee päällyskasvien joukossa paksuilla oksilla. Sen elämästä tiedetään hyvin vähän. Se syö suurehkoja hyönteisiä ja hämähäkkejä, samoin matelijoita. Lisääntyminen vaatii vielä tutkimista, mutta sen tiedetään pesivän puiden koloissa, joiden pohjalle se munii valkoisia munia.


title: Andienpöllönen

text: "Otus ingens" (Sibley ja Monroe 1990, 1993) on SACC:n mukaisesti (2005) jaettu alalajeiksi "ingens" ja "colombianus" ja siirretty sukuun "Megascops".


title: Tšekin historia

text: Tšekin historia koostuu kolmen historiallisen alueen historiasta: Böömistä, Määristä ja Sleesian kaakkoisosasta. Ne olivat välillä omia kuningaskuntiaan, sitten vuosisatoja Habsburgien vallan alla. 1900-luvulla oli kommunismin kausi. Vuodesta 2004 Tšekki on kuulunut Euroopan unioniin.


title: Tšekin historia

text: Nykyisestä Tšekistä on löytynyt monia jäänteitä kivikautisesta asutuksesta. Brnon eteläpuolelta on löydetty Dolní Věstonicen Venus, joka on yksi vanhimpia tunnettuja keraamisia veistoksia ja ylipäänsä ensimmäisiä poltetusta savesta tehtyjä esineitä. Se edustaa kivikautista Gravetten kulttuuria.


title: Tšekin historia

text: Böömin alueella asui 500-luvulla eaa. boii-niminen kelttiheimo, jonka mukaan Böömi ("Bohemia") on saanut nimensä. Kelttejä seurasivat germaanit, ja heitä slaavit jotka saapuivat alueelle noin 400-luvulla jaa.


title: Tšekin historia

text: Slaavien rauhaisa elo keskeytyi, kun avaarit hyökkäsivät alueelle 500-luvulla. Määrin alueen tšekkiläiset heimot auttoivat Kaarle Suurta karkottamaan avaarit ja pääsivät hänen suojelukseensa. Määrien vasallivaltiosta kehittyi kuningaskunta, jota kutsuttiin laajimmillaan Suur-Määriksi. Sen kuningas kutsui Kyrilloksen ja Metodioksen levittämään bysanttilaista uskoa torjuakseen germaanien kasvavan vaikutuksen. Metodioksen kuoltua Määri siirtyi kuitenkin roomalaiskatolisen kirkon vaikutuspiiriin, ja kyrillisen kirjoituksen sijasta alettiin käyttää latinalaista kirjaimistoa. Suur-Määri kukistui vuonna 907 unkarilaisten hyökkäyksiin.


title: Tšekin historia

text: Böömin kuninkaan arvonimen saivat ensimmäisinä Vratislav II (1085) ja Vladislav II (1158), perinnöllinen arvonimestä tuli Ottokar I Přemyslista (1198) alkaen. Ottokar II Přemyslin (kuningas 1253–1278) aikana Böömin kuningaskunta oli laajimmillaan ja käsitti muun muassa myös nykyiseen Itävaltaan kuuluvista maakunnista suurimman osan. 1200-luvulla alueelle alkoi muuttaa saksalaisia. Matkallaan Puolasta Unkariin vuonna 1241 mongolit karttoivat Tšekinmaata. Vuonna 1346 kuninkuuden peri Kaarle, josta sittemmin järjestysnumerolla IV tuli myös keisari. Kaarle IV perusti Keski-Euroopan ensimmäisen yliopiston hallituskaupunkiinsa Prahaan, joka oli tuolloin Euroopan merkittävimpiä kaupunkeja.


title: Tšekin historia

text: Tšekkiläinen katolinen pappi Jan Hus (noin 1370–1415) oli ensimmäisiä uskonpuhdistajia ja hänet poltettiin lopulta roviolla katolisen kirkon Konstanzin kirkolliskokouksen yhteydessä. Paavin julistaessa ristiretken harhaoppisuutta vastaan Husin kannattajat eli hussilaiset nousivat kapinaan hussilaissodissa.


title: Tšekin historia

text: Böömin kruunu siirtyi vuonna 1526 vuosisatojen ajaksi Habsburg-suvulle ja alueesta tuli jälleen kiinteämmin osa Roomalaista keisarikuntaa. Böömin aateliston ja Habsburg-keisarien välinen kamppailu vallasta johti lopulta yhteenottoon 1618, josta käynnistyi koko Keski-Eurooppaa riepotellut kolmikymmenvuotinen sota. Tšekkien oikeuksien kannalta lopputulos oli katastrofi: Valkeavuoren taistelun jälkeen (1620) alakynteen jääneet protestanttiset aateliset menettivät pitkälti valtansa ja vastedes myös "Böömin kruunun maiden" asioista päätettiin Wienissä. Tšekin kirjakielen käyttö tyrehdytettiin, ja uudelleen kieltä alettiin kehittää vasta 1700- ja 1800-lukujen taitteessa, jolloin alkanut kansallinen herääminen johti 1800-luvun mittaan nykyaikaisen tšekkiläisen kansakunnan syntyyn. Kansallismielisen liikkeen keskeisiä hahmoja olivat František Palacký ja Johan Amos Comenius. Vuoden 1848 jälkeen Habsburgien valtakunta jakaantui Itävalta-Unkarin kaksoismonarkiaksi, ja Tšekki ja Slovakia alkoivat erkaantua toisistaan. Slovakia oli osa Unkaria, kun taas Tšekkiä hallittiin Wienistä. Böömi oli Itävalta-Unkarin teollistuneimpia alueita, ja vähitellen tšekkiläinen enemmistö syrjäytti saksankielistä vähemmistöä taloudellisista valta-asemista.


title: Tšekin historia

text: Ensimmäisen maailmansodan jälkeen Itävaltaan kuuluneista Böömin kruunun maista sekä Unkarin slovakialaisesta alueesta, Ruteniasta ja muistakin Unkarin alueista muodostettiin uusi Tšekkoslovakian valtio. Sen ensimmäiseksi presidentiksi tuli Tomáš Masaryk ja pääkaupungiksi Praha. Valtioon jäi erittäin suuri saksalaisvähemmistö.


title: Tšekin historia

text: Ennen toista maailmansotaa Saksa liitti itseensä länsivaltojen suostumuksella (syyskuun 1938 Münchenin sopimus) Tšekkoslovakian saksalaisenemmistöiset niin sanotut sudeettialueet. Pian tämän jälkeen Saksa miehitti jäljelle jääneen Tšekin ja muodosti tšekkien asuinalueesta Böömin ja Määrin valtakunnanprotektoraatin ("Reichsprotektorat Böhmen und Mähren"), joka oli Saksan hallinnon alainen, samalla kun Slovakiasta tuli muodollisesti itsenäinen Saksan vasallivaltio. Protektoraatin johtaja oli SS:n tiedustelupalvelun SD:n johtaja Heydrich kunnes hänet brittiläis-tšekkoslovakialaisessa operaatiossa 27. toukokuuta 1942 surmattiin. Toisen maailmansodan lopussa Prahassa olleet Vlasovin saksalais-venäläiset joukot kääntyivät saksalaisia vastaan ja kaupungissa taisteltiin lyhyen aikaa. Kenraali Pattonin johtama 3. armeija vapautti Tšekkoslovakian läntisimmät osat ja puna-armeija loput. Amerikkalaisjoukot vetäytyivät Neuvostoliiton kanssa tehdyn sopimuksen mukaisesti.


title: Tšekin historia

text: Sodan jälkeen kommunistien asema oli niin vahva, että heidän onnistui Neuvostoliiton tuella kaapata valta 1948. Tšekkoslovakiasta tuli käytännössä Neuvostoliiton satelliittivaltio. Tšekkoslovakian kommunistinen puolue käynnisti 1967–1968 poliittisen uudistusprosessin ("Prahan kevät"), jonka Neuvostoliitto rusensi elokuussa 1968 niin kutsutun Brežnevin opin mukaisesti miehittämällä valtion.


title: Tšekin historia

text: Vuonna 1969 Tšekkoslovakia jaettiin kahteen osavaltioon, Tšekkiin ja Slovakiaan. Valtio siirtyi demokratiaan marraskuun 1989 lähes verettömällä "samettivallankumouksella". Patoutuneet kansallisuuskiistat halvaannuttivat demokratian oloissa liittovaltion toimintaa niin, että se lakkautettiin parlamentaarisella päätöksellä 1. tammikuuta 1993 alkaen, jolloin molemmat osavaltiot muuttuivat itsenäisiksi valtioiksi. Tšekki liittyi Natoon 1999 ja sekä Tšekki että Slovakia kuuluvat niihin kymmeneen valtioon, joista tuli Euroopan unionin jäseniä 1. toukokuuta 2004.


title: Tšekin historia

text: Tšekin presidenttinä toimi vuoteen 2003 asti kirjailija ja entinen toisinajattelija Václav Havel. Sen jälkeen maan presidenttinä toimi kaksi kautta (2003–2013) hänen vanha kilpailijansa Václav Klaus. Klaus oli perustamassa kansalaisdemokraattista puoluetta (Občanská demokratická strana, ODS) ja johti sitä pitkään. Mirek Topolánekin puoluejohtajakaudella Klausin suhde puolueeseen on viilennyt ja hän on luopunut sen kunniapuheenjohtajuudesta. Valtavirrasta poikkeavista ilmastonmuutos- ja EU-kannoistaan tunnettu Klaus oli silti maan suosituimpia poliitikkoja.


title: Tšekin historia

text:
Kesäkuun 2002 parlamenttivaaleissa enemmistön saivat sosiaalidemokraatit (ČSSD) ja kommunistien enemmistösiipi. Puolueet eivät kuitenkaan voineet muodostaa hallitusta sosiaalidemokraattien johtajan Vladimír Špidlan kommunistivastaisuuden vuoksi. Hallitus muodostui sosiaalidemokraattien, kristillisdemokraattien (KDU-ČSL) ja liberaalien (US-DEU) kesken 101:99 parlamenttipaikkojen enemmistöllä. Kesäkuun 2004 hallituspuolueille katastrofaalisten europarlamenttivaalien jälkeen hallitus muodostettiin uudelleen samalle pohjalle, mutta Špidla syrjäytettiin puolueen sisäisen kapinan jälkeen. Häntä seurasi pääministerinä Stanislav Gross ja erinäisten skandaalien jälkeen Jiří Paroubek.
Kesäkuun 2006 vaaleissa konservatiivinen ODS voitti niukasti, mutta oikeistopuolueiden, ODS:n, kristillisdemokraattien ja vihreiden paikkamäärä parlamentissa jäi tasan sataan kahdestasadasta. Klaus nimitti hallituksen muodostajaksi ODS:n johtajan Mirek Topolánekin, jonka ensimmäinen yritys muodostaa hallitus kaatui epäluottamuslauseeseen mutta toinen ODS:n, vihreiden ja kristillisdemokraattien hallitus selvisi luottamuslauseäänestyksestä.


title: Tšekin historia

text: Topolánekin oikeistohallitus tuki Yhdysvaltain esitystä sijoittaa maalle sijoitetun reittivaiheen ohjuspuolustuksen tutka-asema Tšekkiin, Venäjän protesteista huolimatta.


title: Tšekin historia

text: Topolánekin hallitus joutui eroamaan saatuaan parlamentilta epäluottamuslauseen 24. maaliskuuta 2009. Suurimmat puolueet sopivat ensin ennenaikaisten vaalien järjestämisestä lokakuussa 2009, mutta luopuivat ehdotuksestaan, joten seuraavat vaalit pidettiin vasta vaalikauden päättyessä toukokuussa 2010. Vaaleihin asti toimeenpanovaltaa käytti Jan Fischerin virkamieshallitus.


title: Tšekin historia

text: Petr Nečasin keskustaoikeistolainen (ODS- ja TOP 09- ja Věci veřejné -puolueiden) hallitus nimitettiin kesäkuussa 2010. Nečas joutui eroamaan tehtävästä kesäkuussa 2013 korruptiosyytteiden takia. Nečasin kansliapäällikköä ja väitettyä rakastajatarta Jana Nagyovaa syytettiin lahjuksista ja osallisuudesta vallan väärinkäyttöön. Poliisi epäili Nagyovan pyytäneen sotilastiedustelua vakoilemaan pääministerin vaimoa Radka Nečsováa. Sen jälkeen hallinnut pääministeri Jiří Rusnokin hallitus hävisi parlamentin luottamusäänestyksen heinäkuun alkupuolella ja pyysi eroa 13.8.2013. Rusnokin hallitus pysyi pystyssä vain kuukauden. Parlamentti hajotettiin ja maassa pidettiin parlamenttivaalit lokakuussa 2013. Tammikuun 2014 puolivälissä saatiin sopu vaalien jälkeisestä hallituksesta. Uuden keskusta-vasemmistohallituksen pääministeriksi tuli vaalivoittajapuolue sosiaalidemokraattien puheenjohtaja Bohuslav Sobotka.


title: Summerside

text: Summerside on kaupunki Kanadassa, Prinssi Edwardin saarella. Summerside on saaren toiseksi suurin kaupunki Charlottetownin jälkeen. Summersiden väkiluku on 14 500 (2006) asukasta ja talousalueen väkiluku noin 45 000.


title: Summerside

text: Alueen ensimmäinen asukas oli Pennsylvaniasta kotoisin oleva kveekari ja brittiläinen lojalisti Daniel Green joka kutsui aluetta nimellä "Green Shores Bedeque". Greenin pojan Josephin omistama pubi oli keskeisessä asemassa kaupungin nykyistä nimeä valittaessa. Tarinan mukaan eversti Henry Compton saapui kaupunkiin erittäin kylmänä päivänä ja lähestyttyään kaupunkia maasto suojasi viimalta ja aurinko tuli esiin pilvien takaa. Compton totesi tulleensa saaren kesäiselle puolelle (). Joseph piti tästä lausahduksesta ja vaihtoi pubinsa nimeksi Summerside. Myöhemmin postipäällikkö Patrick Power ehdotti paikallishallinnolle kaupungin nimen vaihtamista Summersideksi. Summerside oli ainutlaatuinen eikä sillä ollut vaaraa sekaannuksiin muiden samannimisten paikkojen kanssa, joten nimi virallistettiin.


title: Summerside

text: Summersiden asuttaminen sai varsinaisesti alkunsa 1840, kun ensimmäinen satamalaituri ja tie alueen hallinnollisena keskuksena toimivaan St. Eleanorsiin valmistui. Pian tämän jälkeen Joseph Pope perusti Summersideen laivanrakennustelakan, ja kaupungista muodostui merkittävä vientisatama muualle Prinssi Edwardin saarelle ja Nova Scotiaan. Summerside virallistettiin kaupungiksi (Town) 1. toukokuuta 1877 ja suuremmaksi kaupungiksi (City) 1995.


title: Tapio Pöyhönen

text: Tapio (”Tappari”) Pöyhönen (19. marraskuuta 1927 Helsinki – 27. elokuuta 2011 Helsinki) oli Työväen Urheiluliiton (TUL) osastopäällikkö ja merkittävä toimija työväenurheilun piirissä.


title: Tapio Pöyhönen

text: Pöyhönen pelasi koripalloa maaottelutasolla ja oli Suomen koripallojoukkueen kapteeni Helsingin olympialaisissa 1952. Pesäpalloa hän pelasi Työväen Mailapojissa. Moottoriurheilijana hän osallistui kolmesti Päijänne-ajoihin ja sijoittui parhaimmillaan yleisessä sarjassa kahdeksanneksi. Pöyhönen lopetti aktiiviurheilun 1960-luvun alussa. Veljensä Seppo Pöyhösen kanssa hän 1960-luvulla elvytti TUL:in hiipuneen koripallotoiminnan.


title: Tapio Pöyhönen

text: Pöyhönen aloitti työuransa Elannon makkaratehtaalla. Vuonna 1956 hän siirtyi työhön TUL:iin jaostosihteeriksi, ja 1966 hänestä tuli osastopäällikkö. Hän oli Suomen olympiakomitean valmennustoimikunnan jäsen ja vuodet 1972–1976 sen puheenjohtaja.


title: Tapio Pöyhönen

text: Pöyhönen kannatti TUL:n kriisiaikoina 1975 puheenjohtajaksi Niilo Hämäläistä, mutta valituksi tuli Osmo Kaipainen, joka sitten järjesti 1976 Pöyhösen eläkkeelle. Jukka Kemppinen on luonnehtinut Pöyhöstä sanoin: ”Tappari on epätavallisen viisas mies”.


title: Kroatian laivasto

text: Kroatian laivasto () on yksi kolmesta Kroatian asevoimien puolustushaarasta.


title: Kroatian laivasto

text: Kroatian laivasto syntyi 1991 Kroatian itsenäisyystaisteluiden aikana. Kuitenkin laivaston juuret lähtevät 10. vuosisadalta, jolloin keskiaikaisella Kroatialla oli Adrianmeren itäosia hallitseva laivasto. Herttua Branimirin johtaman Kroatian laivaston taistelu 18. syyskuuta 887 Venetsian laivastoa vastaan on valittu laivaston vuosipäiväksi.


title: Kroatian laivasto

text: Lisäksi on parikymmentä erilaista apualusta.


title: Branko Brnović

text: Branko Brnović (, s. 8. elokuuta 1967) on montenegrolainen jalkapallovalmentaja ja entinen puolustaja.


title: Branko Brnović

text: Brnović aloitti pelaajauransa FK Budućnost Titogradin joukkueessa 1987. Seura pelasi tuolloin Jugoslavian pääsarjassa ja sijoittui Brnovićin aikana parhaimmillaan seitsemänneksi kaudella 1987–1988. Hänen viimeiseksi kaudekseen Budućnostissa jäi 1990–1991, jolloin seura eteni Balkans Cupin finaaliin.


title: Branko Brnović

text: Budućnostista Brnović siirtyi FK Partizaniin, jossa hän yhtenä puolustuksen tärkeänä lenkkinä oli auttamassa seuraa voittamaan Jugoslavian-mestaruuden kahdesti peräkkäin 1993 ja 1994. Lisäksi Brnović pääsi Partizanissa juhlimaan maan cupin mestaruutta kahteen otteeseen. Liigamestaruuteen päättyneellä kaudella 1992–1993 Brnović iski kuusi maalia, mikä on hänen uransa paras maalimäärä yhden kauden aikana.